open-index/open-wikipedia-markdown huggingface dataset:
လူချွန်လူကောင်း

***လူချွန်လူကောင်း*** သီချင်းသည် တေးရေး ဆရာမြို့မငြိမ်းရေးစပ်သော သီချင်းတစ်ပုဒ် ဖြစ်သည်။

## နောက်ခံ
ဆရာမြို့မငြိမ်း၏ *လူချွန်လူကောင်း* သီချင်းနှင့် ပတ်သက်၍ ဆရာဗိုလ်ကလေးတင့်အောင် ရိုးသားမှုဖြင့် ချီးကျူး ပြောဆို ခဲ့ဖူးကြောင်း စာရေးဆရာ ချစ်ဦးညိုကလည်း ပထမအကြိမ် စင်ကာပူ စာပေဟောပြောပွဲတွင် ထည့်သွင်းပြောသွားခဲ့သည်။

ဝန်ကြီးချုပ်ဦးနုလက်ထက်က ၎င်း၏ ပြည်တော်သာစီမံကိန်းအကြောင်း သီချင်းစပ် ပြိုင်ပွဲကျင်းပရာ ဆရာ ဗိုလ်ကလေး တင့်အောင်က ပထမရခဲ့ကြောင်း၊ ထိုသီချင်းကို မြန်မာ့အသံက လွှင့်သော်လည်း နားထောင်သူပရိသတ်သာမက ဆရာ ဗိုလ်ကလေးတင့်အောင် ကိုယ်တိုင် မမှတ်မိတော့ကြောင်း၊ ဆုရရန် မရိုးသားသည့် ရည်ရွယ်ချက်ဖြင့် ရေးစပ်သည့် သီချင်း ဖြစ်သောကြောင့် လူအများ၏ စိတ်ထဲတွင် သတိမရတော့ခြင်း ဖြစ်ကြောင်း ဝန်ခံပြောဆိုခဲ့သည်ဟု ဆိုသည်။

ဆရာ ဗိုလ်ကလေးတင့်အောင်ကပင် ထိုသို့ ပြည်တော်သာစီမံကိန်းသီချင်း စပ်နေချိန်၌ မြို့မငြိမ်းက *လူချွန်လူကောင်း* သီချင်းကို လာရောက်ပြသခဲ့ကြောင်း၊ ထိုသီချင်းကို ကောင်းသည်ဟု မထင်ခဲ့သော်လည်း ထိုသီချင်းမှာ ယခုအချိန်အထိ လူအများ၏ ပါးစပ် ဖျား၌ စွဲမြဲနေဆဲဖြစ်ကြောင်း ပြောခဲ့သည်။

## သီချင်းစာသား
*လူချွန်လူကောင်း*

(ရှုမဆုံးတော့သည် စိမ်းလဲ့လဲ့နှစ်စဉ်

လယ်ကွင်းတွေက တမျှော်တခေါ်စိုပြည်လွင်

ရိတ်သိမ်းချိန်ဆိုပြန်လျှင် ဝင်းမှည့်ရွှေစင်အိလို့ပင်

စပါးအနှံတွေနဲ့ အသီးတွေ သန်မြန်အောင်မြင်…။

မနက်ခင်းစိတ်ရွှင် လန်းကြစေဆွဲငင်

ဥဩသံသွဲ့ နာပျော်ဖွယ်ကြည်ကြည်လင်

လုပ်ငန်းကို ကိုယ်စီဝင် စက်ရုံ ကြီးငယ် အရပ်ရပ်တွင်

ကြည်းရေတခွင်က အရောင်းအဝယ် စုံဆန်သာသည်ပင်…။

လူချွန်လူကောင်းများတို့ ပေါင်းစုအားတွင်

မြို့မ မိတ်ဆွေတွေကို

ကြည်ညိုစွာ မြင်လိုက်ချင်

ဗမာ့သားကောင်းများကို အဆိုအတီးအမှုတ်နဲ့ပင်

ရိုသေခင်မင် အားတက် အလေးပြုလျှက်ပဲ အစဉ်…။)၂

ကစားခုန်စား စွမ်းအားဘက်တွင်

စံချိန်ရင်ဘောင်တန်းလိုက်လို့ယှဉ်

ခေတ်မီမီ ကမ္ဘာကြည့်ကြည့်မြင်

သန်မြန်ယောက်ျားဘသားပင်...။

လျှပ်စစ်အားအသုံးများတဲ့ အပြင်

တွင်တွင်ကျယ်ကျယ် ထက်အောက် မြေတခွင်

သစ်ပင်တွေ မြေတွင်းဓာတ်တွေ

ဖော်ယူနိုင်စွမ်း တတ်ကျွမ်းကျင်...။

ကမ္ဘာမြေပထဝီဝင် ကမ္ဘာ့သမိုင်းရာဇဝင်

သုံးသပ်လေ့လာယှဉ်

အကြံဉာဏ်ဝေဖန် မျှော်လို့မြင်

ငါတို့ပြည်ထောင်စုတွင်...။

ကမ္ဘာ့ရေကြောင်း သင်္ဘောမောင်းရင်

မြေပြင်လေပြင်နှံ့စပ်စုံလင်

တို့လူချွန်လူကောင်း အစုတွင်

ပါဝင်တယောက်ဆို တအားပင်…။

((ဆရာဝန် ပညာတွေကိုသင်

ခေတ်ရောရှေ့မီ သမားကျော်များပင်

လူထုကို ကိုယ်နဲ့ထပ်တူ ချစ်ခင်ရင်ဝယ်ထား ညွန်ကြားညွန်ကြား

သန်ထွားကျန်းမာ ကြံ့ခိုင်အားအင်...။)၂

(ကလေးလေးတွေ ပညာရရှိဖို့တော့

အဖအမိပုံသွင် အာစရိတွေပင်)၂

လူချွန်လူကောင်းလေးတွေ ဖြစ်အောင်

မြေတောင်မြှောက်ကာ မြှင့်တင်...။

ကမ္ဘာ့ရေကြောင်းသင်္ဘောမောင်းရင်

မြေပြင်လေပြင် နှံ့စပ်စုံလင်

တို့လူချွန်လူကောင်း အစုတွင်

ပါဝင်တယောက်ဆို တအားပင်...။) ၂

## ကိုးကား
*စာပေနယ်မှ ဂီတရသ - လူချွန်လူကောင်း သီချင်းအကြောင်း ဆရာချစ်ဦးညို၏ ဟောပြောမှု
*မြို့မငြိမ်း(ဂီတပညာရှင်)
အပြည်ပြည်ဆိုင်ရာ မြို့ပြအဖွဲ့အစည်းနှင့် ဒေသဆိုင်ရာ စီမံကိန်းရေးဆွဲရေးအဖွဲ့

**အပြည်ပြည်ဆိုင်ရာ မြို့ပြအဖွဲ့အစည်းနှင့် ဒေသဆိုင်ရာ စီမံကိန်းရေးဆွဲရေးအဖွဲ့** ( အတိုကောက် **ISOCARP**) သည် မြို့ပြစီမံကိန်းများ ရေးဆွဲသော နိုင်ငံတကာအဖွဲ့အစည်းတစ်ခု ဖြစ်သည်။ ၁၉၆၅ ခုနှစ်မှ စတင်ဖွဲ့စည်းခဲ့ပြီး ယခုအခါ အဖွဲ့ဝင်နိုင်ငံပေါင်း ၈၀ ကျော် ပါဝင်သည်။ ISOCARP ကို ကုလသမဂ္ဂ နှင့် ဥရောပ သမဂ္ဂတို့က အသိအမှတ်ပြုပြီး ယူနက်စကို နှင့်အတူ တွဲဖက်လုပ်ကိုင်ခဲ့သည်။

## ပြင်ပလင့်ခ်များ 
*ISOCARP

* ISOCARP institute
ဂူးလ်

မှ ဂူးလ်]]
ဂူးလ် ဆိုသည်မှာ အစ္စလာမ် ဒဏ္ဍာရီလာ မိစ္ဆာတစ်မျိုးဖြစ်သည်။ ဂူးလ်များသည် လူ့အသွေးအသားကို စားသုံးသော မိစ္ဆာတစ်မျိုးဖြစ်သည်။ ၎င်းတို့၏ အထူးပစ်မှတ်များမှာ အဖော်နည်းသော ခရီးသွားများ၊ ကလေးများ၊ သင်္ချိုင်းဂူများအား တူးဖော်ပစ်ပြီးရလာသော အလောင်းကောင်များဖြစ်သည်။ မြန်မာ ဒဏ္ဍာရီလာ ငေါင်း နှင့် သဏ္ဌာန်တူသည်။

စာပေတွင် ဂူးလ်သတ္တဝါကို အစောဆုံးတွေ့ရှိရသည်မှာ ""တစ်ထောင့်တစ်ည ပုံပြင်များ"တွင်ဖြစ်သည်။

## ကိုးကား 
ကဏ္ဍ:ဒဏ္ဍာရီလာ သတ္တဝါများ
သိန်းရှင်

**ဒေါ်သိန်းရှင်**သည် ပထမဆုံး မြန်မာ ကာတွန်းဆရာမ ဖြစ်သည်။ ရယ်ရွှင်ဖွယ်ဖြစ်အောင် အချိုးအစားပြောင်းလဲ၍ ရေးဆွဲထားသော ကာတွန်းကို အမျိုးသားများသာ ရေးဆွဲလေ့ရှိသော်လည်း အမျိုးသားများနှင့် ပခုံးချင်းယှဉ်၍ ရေးဆွဲခဲ့သော မြန်မာ့ ပထမဆုံးကာတွန်းဆရာမမှာ ဒေါ်သိန်းရှင် ဖြစ်သည်။ ဒေါ်သိန်းရှင်ကို ၁၉၀၆−ခုနှစ်တွင် တနင်္သာရီတိုင်း၊ ထားဝယ်မြို့၌ အဖ မီးပုံးပျံ ဦးကျော်ရင်နှင့် အမိ ဒေါ်မမတို့မှ မွေးဖွားခဲ့သည်။ မွေးချင်း ဆယ်ယောက်အနက် တတိယသမီး ဖြစ်သည်။ စာရေးဆရာ ထားဝယ်ကျော်မင်းနှင့် ကာတွန်းဆရာ ကျော်ဆန်း(က.ဆ)သည် အစ်ကိုများဖြစ်သည်။

ဒေါ်သိန်းရှင်သည် ထားဝယ်မြို့တွင် ပညာသင်ကြားခဲ့သည်။ ဆယ်တန်းအောင်မြင်ပြီးနောက် ရန်ကုန်ယူနီဗာစီတီ ကောလိပ်သို့ တက်ရောက်ပညာ ဆည်းပူးခဲ့သည်။ ပညာသင်ယူနေစဉ် ၁၉၂၉-ခုနှစ်ထုတ် ကောလိပ်မဂ္ဂဇင်းတွင် ကာတွန်းများ စတင်ရေးဆွဲခဲ့သည်။ ၁၉၃၀-ပြည့်နှစ်ထုတ် ကောလိပ်မဂ္ဂဇင်းများ၌လည်း ဒေါ်သိန်းရှင်၏ ကာတွန်းများ ပါရှိသည်။

ထိုစဉ် ကာတွန်းဆရာကြီးဦးဟိန်စွန်းလည်း ကောလိပ်၌ ပညာသင်ယူဆဲဖြစ်ရာ ကောလိပ်စက္ကတေရီ အဖြစ်လုပ်ဆောင်ရင်း ကောလိပ်မဂ္ဂဇင်း၌ ကာတွန်းများ ရေးဆွဲဖြစ်ခဲ့သည်။ အဆိုပါ ကောလိပ်မဂ္ဂဇင်းတွင် ပါဝင်သော ကာတွန်းများမှာ ကျောင်းတွင်းရေးရာများသာ ဖြစ်သည်။ ကျောင်းသားများက ကျောင်းသူများကို ခနဲ့၍ ကာတွန်းပုံများ ရေးကြသည်။ ဤတွင် ဒေါ်သိန်းရှင်က ကျောင်းသားများကို ပြန်ခနဲ့သော ကာတွန်းများကို ရေးဆွဲခဲ့သည်။

ဒေါ်သိန်းရှင်သည် အိုင်အေ (ဥပဇာဝိဇ္ဇာ) အထက်တန်းထိ ပညာသင်ယူပြီးနောက် နေရှင်နယ်ကျောင်း၌ ဆရာမအဖြစ် အမှုထမ်းခဲ့သည်။ ဖခင်ဖြစ်သူ ဦးကျော်ရင်သည် အစိုးရအထက်တန်းကျောင်းမှ ပုံဆွဲဆရာအဖြစ် အငြိမ်းစားယူပြီးသောအခါ ဒေါ်သိန်းရှင်သည် အစိုးရအထက်တန်းကျောင်းသို့ ပြောင်း၍ ပုံဆွဲဆရာမအဖြစ် အမှုထမ်းခဲ့သည်။ သို့ဖြင့် ဒေါ်သိန်းရှင်သည် ပထမအမျိုးသမီး ကာတွန်းလက်ရာရှင် ဖြစ်သည့်အပြင် အစောဆုံး အမျိုးသမီး ပုံဆွဲဆရာလည်း ဖြစ်သည်။

ကျောင်းများ၌ ပုံဆွဲသင် ဆရာများသည် တပည့်များအား မြန်မာ့ရိုးရာ ဒီဇိုင်း၊ လူပုံ၊ ရှူမျှော်ခင်းပုံ၊ အရာဝတ္ထုပုံနှင့် နီးဝေးမြင် စနစ်များကို သင်ကြားပြသခဲ့ကြသည်။ ဒေါ်သိန်းရှင်လည်း ပုံဆွဲအရည်အသွေး ပြည့်ဝသည့်အလျောက် ပုံဆွဲဆရာမအဖြစ် ဝင်ရောက်အမှုထမ်းခဲ့သည်။

ဖခင် မီးပုံးပျံဦးကျော်ရင်သည်လည်း ထားဝယ်မြို့အနောက်ဘက် (၇)မိုင်ခန့် အကွာရှိ ပန်းဒလဲရွာ ဇာတိဖြစ်ပြီး ငယ်စဉ်က ရွာဘုန်းတော်ကြီး ကျောင်း၌ ပညာသင်ကြားခဲ့သည်။ ထိုစဉ်က ကျောင်းနေဘက်သား ဆရာကျော်နှင့် အထူးဘားကျွမ်း အတတ်ကိုပါ လေ့လာလိုက်စားခဲ့သည်။ ဦးကျော်ရင်သည် ဘားကျွမ်းပညာကို သာမက နပန်း၊ အလေးမ၊ ပြေးခုန်ပစ် စသည့်အားကစားဘက်၌လည်း ထူးချွန်သည်။ ၁၉၂၉-ခုနှစ်မှစ၍ မီးပုံးပျံစီးခဲ့သဖြင့် မီးပုံးပျံဦးကျော်ရင်ဟု အမည်တွင်ခဲ့ခြင်း ဖြစ်သည်။ ဘားကျွမ်းဆရာကျော်မှာ ဘားမယ်ကြွေ ၏ ဆရာရင်းဖြစ်သည်။ ဒေါ်သိန်းရှင်လည်း ငယ်စဉ်ကပင် ဘားကျွမ်းအတတ်တွင် စိတ်ဝင်စားခဲ့သည့်အလျောက် မယ်ကြွေနှင့်အတူ လေ့ကျင့်သင်ကြားခဲ့ရာ ကြိုးတန်းလျှောက်ခြင်း နှင့် အခြားဘားကစားနည်းမျိုးစုံကိုပါ ကစားနိုင်ခဲ့သည်။

ကာတွန်းဆရာမ ဒေါ်သိန်းရှင်သည် ၁၉၆၆-ခုနှစ်၊ အသက် (၆၀)အရွယ်တွင် ထားဝယ်မြို့၌ပင် ကွယ်လွန်ခဲ့သည်။

## ကိုးကား
ကြက်တော

**ကြက်တော** သို့မဟုတ် **ကြက်ပေါင်ခ** သည် ကြက်တူရွေးငှက်အမျိုးအစား ဖြစ်သည်။ ကြက်တောသည် မြန်မာနိုင်ငံ၌ တွေ့ရသော ကျေးမျိုးများအနက် အကြီးဆုံး ဖြစ်သည်။ ကျေးဖောင်းကား ဟုလည်း ခေါ်သည်။

ကြက်သွေးရင့်ရောင် ပခုံးကွက်နှင့် အနီရောင်နှုတ်သီးရှိသော အစိမ်းရောင်ငှက်မျိုး ဖြစ်သည်။ အဖိုများတွင် လည်တိုင်နောက်ဘက်၌ ပန်းရောင်သန်း၍ မေးအောက်တွင် အနက်ရောင်သမ်းသော လည်ရစ်ရှိသည်။ ကိုယ်အလျားမှာ ၂၀"ရှိသည်။  ငှက်မနှင့် ငှက်ကလေးများတွင် အခြားကြက်တူရွေးများမှာကဲ့သို့ နှင်းဆီသွေးလည်ရစ်နှင့် နှုတ်ခမ်းမွှေးအနက်တို့ မရှိကြချေ။ 
ပေ ၃၀၀၀ ထိ လွင်ပြင်တောများနှင့် အင်တိုင်းတောများတွင် တွေ့ရသည်။    မြန်မာနိုင်ငံ မိုးခေါင် ရေရှားရပ်ဝန်းတွင် အများဆုံးတွေ့ရသည်။ 
လူကြောက်သည်။ "သရီးယူ ကေအ ကီအိတ် ဂရက် ဂရက် "ဟု ခေါ်သံပေးသည်။ ဒီဇင်ဘာမှ မတ်လအတွင်း သားပေါက်သည်။ ဌာနေငှက်ဖြစ်သည်။ 

ကြက်တော၏ အင်္ဂလိပ်အမည်သည် အလက်ဇန်းဒရင်းကျေးကျုတ်ဟု အဓိပ္ပာယ်ရသည်။ မဟာအလက်ဇန္ဒားဘုရင်ကို အစွဲပြုကာ အမည်မှည့်ခေါ်ထားခြင်း ဖြစ်သည်။ ယင်းဘုရင်သည် ပန်ဂျပ်ပြည်နယ်မှ ကြက်တောအများအပြားကို မြေထဲပင်လယ်နှင့်ဥရောပတိုင်းပြည်နှင့် ဒေသများစွာသို့ ယူဆောင်လာခဲ့သည်။ အဆိုပါနိုင်ငံများတွင် ကြက်တောကို မင်းမျိုးမင်းနွယ်များ၊ ဂုဏ်သရေရှိလူကြီး လူကောင်းများနှင့် စစ်ဘုရင်များက အထူးတန်ဖိုးထားကာ မွေးမြူကြသည်။ 

မျိုးစိတ်ခွဲငါးမျိုး ရှိသည်။ ပထမမျိုးကို အိန္ဒိယအနောက်ပိုင်းနှင့် တောင်ပိုင်း၊ သီရိလင်္ကာနိုင်ငံတို့တွင် တွေ့ရသည်။ ဒုတိယမျိုးကို အာဖဂန်နစ္စတန်အရှေ့ပိုင်း၊ ပါကစ္စတန်၊ အိန္ဒိယမြောက်ပိုင်း၊ အရှေ့ပိုင်းနှင့် အလယ်ပိုင်း၊ နီပေါ နှင့် ဘူတန်တို့တွင် တွေ့ရသည်။ တတိယမျိုးကို အိန္ဒိယအရှေ့မြောက်ပိုင်း၊ ဘင်္ဂလားဒေ့ရှ်နှင့် မြန်မာနိုင်ငံတို့တွင် တွေ့ရသည်။ စတုတ္ထမျိုးကို အက်ဒမန်ကျွန်းနှင့် ကိုကိုးကျွန်းတွင် တွေ့ရသည်။ ပဉ္စမမျိုးကို ဗီယက်နမ်၊ ကမ္ဘောဒီးယား၊ လာအိုနှင့် ထိုင်းနိုင်ငံတို့တွင် တွေ့ရသည်။
## ပုံများ

File:Alexandrine Parakeet - sb616.JPG
File:Alexandrine Parakeet- Male at nest Im IMG 5869.jpg|Male at nest in Kolkata, West Bengal, India.
File:Psittacula eupatria - female flapping wings.jpg|Alexandrine Parakeet flapping her wings
File:Alexandrine Parakeet- Male at nest I IMG 5867.jpg|Male at nest in Kolkata, West Bengal, India.

## ကိုးကား
ကဏ္ဍ:ကြက်တူရွေးများ
ဇီးကွက်စိန်

**ဇီးကွက်စိန်**သည် တစ်ချိန်က မြန်မာနိုင်ငံ၊ မန္တလေးတိုင်းဒေသကြီး၊ ပုဂံမြို့ရှိ ထူးထူးခြားခြား အရပ်အရှည်ဆုံး ပုဂံမြို့သူ ဖြစ်သည်။

## ငယ်ဘဝ
ဇီးကွက်စိန်ကို ၁၃၁၈−ခုနှစ်၊ (၁၉၅၆)ခုနှစ်တွင် အဖ ဦးထွန်းသိန်း၊ ​ဒေါ်ငြိမ်းတို့မှ မွေးဖွားသည်။ မွေးချင်း လေးယောက်အနက် အငယ်ဆုံးသမီးဖြစ်ပြီး ကျန်သုံးယောက်မှာ ယောက်ျားလေးများဖြစ်ကြသည်။ ငယ်နာမည်မှာ မခင်စိန် ဖြစ်သည်။

## ထူးခြားမှု
အမေဖြစ်သူ ဒေါ်ငြိမ်းသည် ဇီးကွက်စိန်အား ကိုယ်ဝန်မရှိခင် ထူးခြားအိပ်မက် မက်ဖူးသည်။ အိမ်ဦးခန်း ခေါင်တိုင်တွင် ဆင်ဖြူတော် ဝပ်နေသည်ဟု မက်ခဲ့သည်။ ဇီးကွက်စိန် ကွယ်လွန်သောနေ့၌လည်း ဆင်တစ်ကောင်နှင့် ဆင်ဦးစီးတစ်ယောက် လာရောက်ကာ ရုပ်အလောင်းကို သေချာ ကြည့်သွားဘူးသည်။

## ဘာကြောင့်ခေါ်
ဇီးကွက်စိန်ကို မွေးပြီး ၇-ရက်ပြည့် ကင်ပွန်းတပ်နေ့တွင် သူအိပ်သော ပုခက်၏ ရင်တားကြိုးတန်းပေါ်၌ ဇီးကွက်တစ်ကောင် လာရောက်နားသည့်အတွက် ဇီးကွက်စိန်ဟု ခေါ်ကြခြင်း ဖြစ်သည်။

## ဖြစ်စဉ်
ဇီးကွက်စိန်ကို မွေးဖွားချိန်၌ သာမန်ကလေးတစ်ယောက် လိုပင် မွေးဖွားကြီးပြင်းလာပြီး ငါးနှစ်သမီးအရွယ်မှ စ၍ တဖြေးဖြေး ကြီးထွားလာသည်။ ၁၂-နှစ်သမီးအရွယ်တွင် သူ၏ အရပ်ရှည်သည့် သတင်းကို တစ်နိုင်ငံလုံးထိ သိရှိသွားကြလေသည်။ အရပ် ရှစ်ပေ ရှိပြီး သူစီးရန် ဖိနပ်ကို မြင်းခြံမြို့မှ အော်ဒါမှာယူရသည်။

ပုဂံရှိ ယွန်းအကြမ်းထည်လုပ်ငန်းကို လုပ်ကိုင်သည်။ အစားအစာကို ပုံမှန်လူများ စားသလောက်ပဲ စားသည်။ တစ်နေ့ကို သုံးလေးချိန်လောက် စားသည်။ အဝတ်အစားများ ဆိုလျှင်လည်း ပိတ်စ တစ်ကိုက်ကို အင်္ကျီချုပ်ဝတ်မရပေ။ သုံးတောင်ပိတ်စမှ လက်စက အင်္ကျီရသည်။ လက်ရှည်အင်္ကျီ တစ်ထည်ကို ပိတ်စ ငါးတောင်ခန့် ချုပ်၍ ဝတ်ရသည်။ လုံချည်တစ်ထည်ကို ခြောက်တောင် ချုပ်ရသည်။ မိန်းမလုံချည် သုံးကွင်းကို သူ့အတွက် နှစ်ကွင်းသာရသည်။

လောကနန္ဒာဘုရားကို ဘုရားဖူးလာရင်း ဧည့်သည်များက ဇီးကွက်စိန်ကို အထူးအဆန်းသဖွယ် လာရောက်ကြည့်ကြသည်။ လာကြည့်သူများက သူ့ကို စကားပြောကြသည်။ ဇီးကွက်စိန်ကလည်း ပြန်လည် စကားပြောသည်။  မတ်တတ်ရပ်ခိုင်းလျှင် မတ်တတ်ရပ်ပြသည်။

အသက် (၁၃)နှစ်အရွယ်တွင် မျက်စိ ကွယ်သွားသည်။ (၁၄)နှစ်အရွယ်တွင် ရန်ကုန်၌ မျက်စိကုသွားသောအခါ ဆရာဝန်က ဟော်မုန်းဓာတ်များ၍ ဖြစ်သည်ဟု ဆိုသည်။ အိမ်အပြင် လမ်းလျှောက်ရန် အိမ်ရှေ့ရှိ မန်ကျည်းပင် နှစ်ပင်ကို ကြိုးတန်းထားပြီး ကြိုးတန်းကိုင်၍ လမ်းလျှောက်ရသည်။ မျက်စိကွယ်ပြီးနောက် ခါးပါကိုင်းလာလေသည်။ နောက်ပိုင်း၌ သွားလာမှု သိပ်မလုပ်နိုင်တော့ပေ။

## ကောင်းမှုကုသိုလ်
လောကနန္ဒာစေတီအပါအဝင် ဘုရားများကို ထီးတော်များလှူခဲ့သည်။ ရွာထဲက ကလေးများကိုလည်း တစ်လတစ်ကြိမ်၊ နှစ်ကြိမ် ဆန်ပြုတ်အမြဲ တိုက်ကျွေးသည်။

## ဘဝနိဂုံး
မြန်မာသက္ကရာဇ် ၁၃၄၁-ခုနှစ် (၁၉၇၉)ခုနှစ်တွင် ရေချိုးမှား၍ ကျန်းမာရေး မကောင်းရာမှ ကွယ်လွန်သွားလေသည်။ ကွယ်လွန်ချိန်တွင် အသက် (၂၃)နှစ် ရှိပြီဖြစ်သည်။ သေဆုံးပြီးနောက် သူ၏ ရုပ်အလောင်းကို မန္တလေးဆေးတက္ကသိုလ်သို့ လှူဒါန်းခဲ့သည်။ နေထိုင်မကောင်းသော အချိန်၌ နေခဲ့သည့် အိမ်ခြံဝင်းနေရာတွင် အထိမ်းအမှတ် ကျောက်တိုင် စိုက်ထူထားသည်။ ကျောက်တိုင်၏ ဘေးပတ်လည်တစ်ဖက်တစ်ချက်စီတွင် မဇီးကွက်စိန် အထိမ်းအမှတ် ကျောက်တိုင်၊ ၁၃၁၈-ခု မွေး၊ ၁၃၄၁-ခု ဆုံး၊ အရပ် ၈ ပေ ဟု ကမ္ပည်းထိုးထားသည်ကို ယနေ့တိုင် တွေ့မြင်နိုင်သည်။

## ကိုးကား
သွားကိုက်ခြင်း

သွားပိုးစားရောဂါ သို့မဟုတ် သွားဖုံး​ရောဂါများ​ကြောင့် သွားနာခြင်းကို **သွားကိုက်ခြင်း**ဟု ​ခေါ်သည်။ သွား​ရောဂါ များ​ကြောင့်ဖြစ် နိုင်သလို သွား​ကြောင့်မဟုတ်ပဲ တစ်ခြား​ရောဂါများ​ကြောင့်လည်း ဖြစ်နိုင်သည်။ အဓိက ဖြစ်​စေ​သော အ​ကြောင်းအရာများအရာများမှာ သွားပိုးစား​ရောဂါသည် မွသွားလွှာအထိ ​ရောက်သွား​သော​ကြောင့်၎င်း၊ သွားကိုထိခိုက်မိ​သော​ကြောင့်၎င်း သွားမြစ်ထိပ် ပြည်တည်နာများကြောင့် ​သော်လည်း​ကောင်း သွားမျက်နှာပြင်​ပေါ်တွင် ​ကြွေလွှာများပြုန်းတီး၍ ဆင်စွယ်လွှာ​ပေါ်လာခြင်း​ကြောင့် ၎င်း ဖြစ်​စေနိုင်သည်။

## သွားကိုက်ခြင်းဖြစ်​စေ​သော အ​ကြောင်းအရာများ  
* သွားနှင့်ပက်သက်၍သွားကိုက်ခြင်း
* အခြား​ရောဂါများ​ကြောင့် သွားကိုက်ခြင်း
### သွားနှင့်ပက်သက်၍သွားကိုက်ခြင်း 
#### ၁။မွသွားလွှာ​ရောင်ခြင်း 
သွားတစ်​ချောင်းဖွဲ့စည်းမှုတွင် အတွင်းဆုံးအလွှာမှာ မွသွားလွှာဖြစ်ပြီး ထိုအလွှာထဲတွင် နာကျင်မှကို ခံစားရ​သော အာရုံ​ကြောများ ​သွေး​ကြောများတည်ရှိခြင်း​ကြောင့် သွားပိုးစား​ရောဂါဟာ မွသွားလွှာကို ​ရောက်​နေပြီဆိုပါက သွားကိုက်ခြင်းကို ခံစားရမည်ဖြစ်သည်။
#### ၂။သွားကျင်ခြင်း 
မွသွားလွှာ၏ အ​ပေါ်ရှိ ဆင်စွယ်လွှာတွင် မွသွားလွှာနှင့်ဆက်ထား​သော tubules များရှိ​နေခြင်း​ကြောင့် ဆင်စွယ်လွှာတွင် သွားပိုးစားခြင်း ​ကြွေလွှာပြုန်းတီးခြင်း​ကြောင့် ဆင်စွယ်လွှာ​ပေါ်​နေမည် ဆိုပါကလည်း သွားကိုက်ခြင်းကိုခံစားရမည်ဖြစ်သည်။

#### သွားဖုံး​ရောဂါများ 
သွားပတ်ပတ်လည်ရှိ သွားဖုံးများ​ရောင်ရမ်းခြင်း သွားဖုံးများပြည်တည်ခြင်း​ကြောင့်လည်း သွားကိုက်ခြင်းကို ဖြစ်​ပေါ်​စေသည်။
#### ထိခိုက်မိခြင်း 
သွားကို ထိခိုက်မိ၍ဖြစ်​စေ မာ​ကျော​သောအရာများကို ကိုက်မိ၍ဖြစ်​စေ သွားမျက်နှာပြင်အက်ပြီး မွသွားလွှာကို ထိသွားလျှင်လည်း သွားကိုက်ခြင်း ဖြစ်နိုင်သည်။
မြေတိုင်းပုံနှိပ်ဌာန

**မြေစာရင်း၊ မြေတိုင်းနှင့် ပုံနှိပ်ဌာနခွဲ** သည် စိုက်ပျိုးရေး မွေးမြူရေးနှင့် ဆည်မြောင်း ဝန်ကြီးဌာန၊ ကြေးတိုင်နှင့် မြေစာရင်း ဦးစီးဌာန၏ လက်အောက်ရှိ ဌာနခွဲတစ်ခု ဖြစ်သည်။

## ပေါ်ပေါက်လာပုံ
မြေတိုင်းတာခြင်းနှင့် မြေပုံထုတ်လုပ်ခြင်းလုပ်ငန်းကို ခေတ်မီတိုးတက်အောင်ဆောင်ရွက် နိုင်ရေး ဝန်ကြီး၏ညွှန်ကြားချက်အရ "မြေတိုင်း၊ ပုံထုတ်နှင့် ကွန်ပျူတာဌာနခွဲ" အမည်ဖြင့် ၁၉၉၇ ခုနှစ် မေလမှ ၂၀၀၁ ခုနှစ်၊ အောက်တိုဘာလ (၂) ရက်နေ့အထိ ဆောင်ရွက်ခဲ့သည်။

၂၀၀၁ ခုနှစ်၊ အောက်တိုဘာလ (၃) ရက်နေ့မှစတင်၍ အစိုးရအဖွဲ့မှ တရားဝင် အတည်ပြုထားသည့် ဖွဲ့စည်းပုံနှင့်အညီ "မြေစာရင်း၊ မြေတိုင်းနှင့် ပုံနှိပ်ဌာနခွဲ" အမည်ဖြင့်ဆောင်ရွက်လာခဲ့သည်။ ယခင်စီမံရေးရာ ဌာနခွဲအောက်ရှိ ပုံနှိပ်စက်ဌာနစုကို လွှဲပြောင်းယူခဲ့ပြီး လ.သ.ခ ဌာနစုကို ကြေးတိုင်နှင့် စီမံကိန်းဌာနခွဲ လွဲပြောင်းပေးခဲ့သည်။ ဖွဲ့စည်းပုံအရ (၁) မြေစာရင်းနှင့် မြေတိုင်းဌာနစု (၂) ပုံနှိပ်စက်နှင့် မြေပုံထုတ်ဌာနစုဟူ၍ ဌာနစု (၂) ခုရှိသည်။

ဝန်ကြီးဌာနမှ ချမှတ်ထားသောလုပ်ငန်း လမ်းညွှန်ချက်(၆)ရပ်အနက် မြေကြီး၊ မြေပုံ မှန်ကန်ရေးနှင့် မြေတိုင်းတာ၍ မြေပုံများပြည့်စုံစွာထားရှိရေး လမ်းညွှန်ချက် နှစ်ရပ်ကို အကောင် အထည်ဖော်ဆောင်ရွက်လျက်ရှိသည်။

## လုပ်ငန်းတာဝန်များ
#မြေတိုင်းတာခြင်း၊
#မြေပုံရေးဆွဲခြင်းနှင့် မြေပုံထုတ်လုပ်ခြင်း၊
#နှစ်စဉ်မြေတိုင်းအစီအစဉ်များ ရေးဆွဲဆောင်ရွက်ခြင်း
#အမြဲအမိန့်(၁၁၆)အရ မြေကြီး၊မြေပုံနှင့် မြေစာရင်းမှန်ကန်ရေးလုပ်ငန်းများအားစီမံခြင်း၊ အစီအစဉ် ရေးဆွဲဆောင်ရွက်ခြင်း၊
#ခေတ်မီမြေတိုင်းတာခြင်းစနစ်၊ GIS စနစ်၊ Remote Sensing စနစ်၊ Database စနစ်များ တိုးတက်အောင်စီမံဆောင်ရွက်ပေးခြင်း၊ သင်တန်းပေးခြင်း
မြလေး (ရုပ်ရှင်သရုပ်ဆောင်)

ရုပ်ရှင်သရုပ်ဆောင်**ဒေါ်မြလေး**ကား တစ်ခေတ်တစ်ခါက အရေးပါသော အမျိုးသမီး ဇာတ်ဆောင်တစ်ဦးဖြစ်ခဲ့သည်။ နှစ်မွှာအသည်း ဇာတ်ကား၌ ဒေါ်မြလေး၏ “မပြောတော့ဘူး၊ ပြောကို မပြောချင်တော့ဘူး”ဟူသော လက်သုံးစကားက ရုပ်ရှင်ကြည့် ပရိသတ်များအကြား အလွန်ရေပန်းစားခဲ့ဘူးသည်။

ဒေါ်မြလေးကို မြန်မာနိုင်ငံ၊ ဧရာဝတီတိုင်းဒေသကြီး။ ဇလွန်မြို့နယ်၊ မဟာသာရွာတွင်အဖ ဦးသာကျော်နှင့် အမိဒေါ်လယ်ရောက် တို့က ၁၉၀၆-ခုနှစ်၊၌ ဖွားမြင်ခဲ့သည်။ မွေးချင်း ကိုးဦးအနက် အဋ္ဌမမြောက်ဖြစ်ပြီး အမည်ရင်းမှာ မသိန်းမြ ဖြစ်သည်။ မသိန်းမြသည် အသက် (၁၆)နှစ်အရွယ်တွင် ဦးလေးအရင်းဖြစ်သူ ဇာတ်မင်းသား ဦးဘခင်နှင့် မင်းသမီးကြီး မစိန်ညွန့်တို့အား အကြောင်းပြုကာ လန်ဒန်အတ်ဖလင်းနှင့် ပဲရော့ကုမ္ပဏီများသို့ ရောက်ရှိလာခဲ့ခြင်း ဖြစ်သည်။ 

ရုပ်ရှင်နယ်သို့ ရောက်သောအခါ မသိန်းမြအမည်က မမြလေး ဖြစ်လာခဲ့သည်။ တောမြိုင်စွန်းက လွမ်းအောင်ဖန် ဇာတ်ကားတွင် မမြလေး နာမည်ရလာခဲ့၏။ လန်ဒန်အတ်ရုပ်ရှင်ကုမ္ပဏီ၏ ရတနာပုံဇာတ်ကားတွင် ဒေါ်မြလေးက ဆရာမလေး မအေးမြင့် အဖြစ် တည်ငြိမ်စွာ သရုပ်ဆောင်သွားခဲ့သည်။ ထို့နောက် အေဝမ်းရုပ်ရှင်မှ ထုတ်လုပ်သော ရတနာပုံ ဇာတ်ကားတွင် နန်းဝတ်နန်းစားဖြင့် စစ်ကဲကြီး၏ နှမအဖြစ် သရုပ်ဆောင်ခဲ့ရသည်။ 

ဒေါ်မြလေးသည် အစပိုင်းတွင် တည်တည်တံ့တံ့ သရုပ်ဆောင်ခဲ့ရသော်လည်း နောက်ပိုင်း စုန်းကဝေ၊ တစ္ဆေဇာတ်ကားများ၌ မဲ့ကာရွဲ့ကာဖြင့် အမုန်းခံ၍ သရုပ်ဆောင်ခဲ့ရသည်။ အနုပညာရှင်ကောင်း တစ်ဦးပီပီ ဒေါ်မြလေးက ကျရာဇာတ်ရုပ်ကို မညည်းမညူ အကောင်းဆုံးဖြစ်အောင် သရုပ်ဆောင်ခဲ့သည်။ ၁၉၂၄-ခုနှစ်၊ ဖောဋ္ဌဗ္ဗာရုံ ဇာတ်ကားတွင် လှမောင်ကြီးနှင့် တွဲဖက်ကာ ပရိသတ်မုန်းလောက်အောင် သရုပ်ဆောင်ခဲ့ရ၏။

ဒေါ်မြလေးပါဝင်သရုပ်ဆောင်ခဲ့သည့် ရှေးရုပ်ရှင်ဇာတ်ကားများမှာ ဒေဝီမောင်၊ မောင့်ဒေဝီ၊ နန်တွင်းမာယာ၊ တပြည်သူ၊ တပြည်သား။ မြနန္ဒာ၊ သီရိရတနာ၊ သုံးပန်လှ၊ ကျိုက်ထီးရိုးသမိုင်း၊ ဒေါင်းဒင်္ဂါး၊ ဒေါင်းအလံ၊ မိန်းမလှ၊ မေဓာဝီ စသည့်ဇာတ်ကားများဖြစ်ကြသည်။ ခေတ်သစ်ဇာတ်ကားများနှင့် ဆိုလျှင် ဒေါ်မြလေး ပါဝင်သရုပ်ဆောင်ထားသော ဇာတ်ကားများက ၁၅၀ ကျော်သည်ဟု သိရှိရသည်။ 

ဒေါ်မြလေး၏ ခင်ပွန်းမှာ လူရွှင်တော် ဒါရိုက်တာဆားဘထွန်း ဖြစ်သည်။ ဆားဘထွန်းမှာ ဂျပန်ခေတ်ကပင် ကွယ်လွန်သွားခဲ့သည်။ ဒေါ်မြလေးသည် ၁၉၇၄-ခုနှစ်၊ ဧပြီလ (၃၀)ရက်နေ့တွင် စိန်ရုပ်ရှင်မှ ရိုက်ကူးနေစဉ်အတွင်း တင်ပဆုံရိုးကျိုးသွားခဲ့ရာ ဆေးရုံ၌ (၄၁)ရက်ကြာ ကုသခဲ့သော်လည်း မသက်သာဘဲ နေအိမ်၌ အနားယူနေစဉ် အတွင်း ၁၉၇၅-ခု၊ မတ်လ (၂၀)ရက်နေ့တွင် ကွယ်လွန်ခဲ့သည်။ ကွယ်လွန်ချိန်တွင် အသက် (၆၉)နှစ် ရှိပြီး ကျန်ရစ်သူ သားသမီးများ မရှိခဲ့ပါ။

## ကိုးကား
ကာရာအိုကေ

**ကာရာအိုကေ** () ဆိုသည်မှာ Kara နဲ့ okesutora ဆို​​သော ဂျပန်စကားလုံး နှစ်လုံးကို ပေါင်းစပ်ထားခြင်း ဖြစ်သည်။ တိုက်ရိုက် အဓိပ္ပာယ်သည် Empty Orcherstra ဖြစ်သည်။ မူလအဆိုရှင်၏ အသံကိုဖျောက်၍ သီချင်းစာသားတွေ၊ သံစဉ်နဲ့အတူ ပေါ်လာတာကို လိုက်ဆိုတာပင် ဖြစ်သည်။ Sing along with mitch ရုပ်သံအစီအစဉ်သည် ၁၉၆၀−နှစ်ဦးပိုင်းတွင် အမေရိကန်ရုပ်သံ NBC က ထုတ်လွှင့်ခဲ့သည့် အစီအစဉ်တစ်ခု ဖြစ်သည်။ သီချင်းစာသားများအား ရုပ်မြင်သံကြား ဖန်သားပြင်၏ ​​​​​​​အောက်ခြေမှာ ဖော်ပြပေးခဲ့သည်။ ယနေ့ခေတ် ကာရာအိုကေ၏ ဖခင်မှာ ဂျပန်လူမျိုး ဂီတပညာရှင် Daisuke Inoue ဖြစ်သည်ဟု ဆိုသည်။ ဂျပန်နိုင်ငံ၊ ကိုဘေးမြို့တွင် ၁၉၇၁−ခုနှစ်များတွင် စတင်တီထွင်ခဲ့ပြီး ၁၉၈၀−ခုနှစ်တွင် အာရှတိုက်သာမက ကမ္ဘာကို ပျံ့နှံ့သွားခဲ့သည်။ 

ကာရာအိုကေ သီဆိုခြင်းသည် ဂျပန်နိုင်ငံတွင် အနှံ့အပြား ကျင့်သုံးသော ယဉ်ကျေးမှု တစ်ခု ဖြစ်သည်။ ယဉ်ကျေးမှုဆိုင်ရာ အေဂျင်စီ၏ ၁၉၉၃ စစ်တမ်းအရ ဂျပန်အများစုမှာ နှစ်တစ်နှစ်အတွင်း ကာရာအိုကေ သီဆိုချိန်သည် အခြားယဉ်ကျေးမှု ဓလေ့များဖြစ်သော အိကဲဘာနာ ခေါ် ပန်းအလှဆင်ခြင်းနှင့် လက်ဖက်ရည်ပွဲ ကျင်းပခြင်းတို့ထက် ပို၍ များကြောင်း တွေ့ရသည်။

## ကိုးကား
 ​​​​
စိန်ခင်

**ဒေါ်စိန်ခင်**သည် မြန်မာ့ရုပ်ရှင်လောကတွင် ဇာတ်ပို့သရုပ်ဆောင်တစ်ဦးအဖြစ် နှစ်ပေါင်းကြာရှည်စွာ သရုပ်ဆောင်ခဲ့သူ တစ်ဦး ဖြစ်သည်။ ဟာသပညာ ကျွမ်းကျင်သူ ဒေါ်စိန်ခင်သည် မြန်မာရုပ်ရှင်လောကတွင် အကောင်းဆုံးဇာတ်ပို့ သရုပ်ဆောင် မင်းသမီးကြီးအဖြစ် အချိန်ကြာမြင့်စွာ ရပ်တည်ခဲ့သည်။

## ငယ်ဘဝ 
ဒေါ်စိန်ခင်ကို ၁၉၂၁-ခုနှစ်၊ ဇန္နဝါရီလ (၁၈)ရက်တွင် ဧရာဝတီတိုင်း၊ ကြံခင်းမြို့၌ အဖ ဦးဖိုးဆိတ်၊ အမိ ဒေါ်မယ်မြင့် တို့က ဖွားမြင်ခဲ့သည်။ မွေးချင်းနှစ်ဦးရှိသည့်အနက် အကြီးဆုံးဖြစ်ပြီး အမည်ရင်းမှာ မစိန်မှုံ ဖြစ်သည်။ ဒေါ်စိန်ခင်က အကောင်းဆုံး ဇာတ်ပို့သရုပ်ဆောင်တစ်ဦးဖြစ်သော်လည်း ဒေါ်စိန်ခင်မှာ သရုပ်ဆောင်မျိုးရိုး မရှိခဲ့ပေ။

ဒေါ်စိန်ခင်က ငယ်စဉ်ကပင် ကျောင်းစာအပေါ်၌ စိတ်ဝင်စားမှု မရှိခဲ့ဟု ဆိုသည်။ အဒေါ်ဖြစ်သူက ဒေါ်စိန်ခင်အား ရန်ကုန်သို့လာစဉ် အဖော်အဖြစ် ခေါ်ဆောင်လာခဲ့ရာ ရန်ကုန်တွင် နေထိုင်စဉ်အတွင်း ဦးချစ်ခင်နှင့် အိမ်ထောင်ကျကာ မအူကုန်းအမဲဈေး၌ ကုန်စုံဆိုင်ဖွင့်လျက် အသက်မွေးခဲ့ရသည်။

## အနုပညာလုပ်ကိုင်ခြင်း 
ဦးချစ်ခင်နှင့် ဆွေမျိုးတော်စပ်သူ ဒေါ်မြနှစ်မှတစ်ဆင့် ရွှေဒုံးဘီအောင်နှင့် အဆက်အသွယ် ရရှိကာ အနုပညာလောကသို့ ရောက်ရှိလာခဲ့ရခြင်း ဖြစ်သည်။ ဒေါ်စိန်ခင်က ဝင်းဝင်းပြဇာတ်ရုံသို့ လိုက်ပါသွားလေ့ရှိရာ တစ်နေ့တွင် ဇာတ်ပို့သရုပ်ဆောင်တစ်ဦး အလုပ်မဆင်းသဖြင့် ဒေါ်စိန်ခင် ဝင်ရောက်သရုပ်ဆောင်ပေးခဲ့ရသည်။ ရန်ကုန်အနောက်ပိုင်း ကာဌေးရုံ(နောင် ကေသွယ်ရုံ)၌ ကပြနေသည့် ရွှေဒုံးဘီအောင်၏ အသွင်မတူ အမည်ရှိ ပြဇာတ်တွင် ဖြစ်သည်။
 
ဒေါ်စိန်ခင် သရုပ်ဆောင်ရသည့်အခန်းမှာ ကန့်လန့်ကာနောက်က ရေနွေးဗန်းကို ယူသွားကာ သတင်းစာဖတ်နေသူအား ဘဘကြီး ရေနွေးကြမ်းပါရှင့် ဟုပြော၍ ချထားပေးရန်သာ ဖြစ်သည်။ သို့သော် ဒေါ်စိန်ခင် ကြောက်ကြောက်လန့်လန့်ဖြင့်  ဘာ ဘာကြီး၊ လည်းဖိတ်​ရေကြမ်းပါရှင့် ဟူ၍ အယောင်ယောင်အမှားမှား ပြောလိုက်မိခဲ့သည်။ ယင်းသို့ မပီမသ ဗလုံးဗထွေး ပြောလိုက်သံကပင် ပွဲကြည့်ပရိသတ်များအား ပွဲကျသွားစေကာ ဟာသပျက်လုံး ဖြစ်သွားစေခဲ့သည်။ ဒေါ်စိန်ခင်ဟူသော အမည်က ဒါရိုက်တာ ရွှေဒုံးဘီအောင် ပေးခဲ့သော အမည်ဖြစ်သည်။

### ပြဇာတ်များ 
ဒေါ်စိန်ခင်သည် နောက်ပိုင်းတွင် ပြဇာတ်များ၌ မထင်မရှား ဆက်လက်ပါဝင် သရုပ်ဆောင်ခွင့် ရရှိလာခဲ့သည်။ ဒဂုံဆရာတင်၊ ကျွန်တော်ချစ်မောင်၊ ပျော်တော်ဆက်သန်းနွဲ့၊ လူရွှင်တော်မြင့်ဖေ၊ ဗိုလ်ကလေးတင့်အောင်၊ ဂီတလုလင်မောင်ကိုကိုတို့၏ ပြဇာတ်များ ဖြစ်ကြသော ငယ်ကျွမ်းဆွေ၊ လင်းလုလုရောင်နီ၊ ဂီတလုလင်၊ ချစ်လင်းရောင်ခြည်၊ ဝါကျွတ်လက်ဆောင်၊ တူပျော်ပျော်၊ စန်းပွင့်ချိန်၊ ရွှေလမ်းငွေလမ်း၊ တင့်တင့်တယ်တယ် စသည့် ပြဇာတ်ပေါင်း (၅၀)ကျော်တွင် ပါဝင်သရုပ်ဆောင်ခဲ့ရသည်။

### ရုပ်ရှင်ဇာတ်ကားများ 
စစ်ပြီးခေတ်တွင် ပထမဆုံး ပါဝင်သရုပ်ဆောင်ခွင့် ရရှိခဲ့သော ရုပ်ရှင်ဇာတ်ကားမှာ ဒါရိုက်တာ ရွှေဒုံးဘီအောင်၏ *လောကမုန်တိုင်း* အမည်ရှိ အသံတိတ်ဇာတ်ကားဖြစ်သည်။ ဒေါ်စိန်ခင်နှင့် တွဲဖက်သရုပ်ဆောင်ရသူမှာ ဟာသသရုပ်ဆောင် ကြယ်နီဖြစ်သည်။ ကြယ်နီနှင့် ဒေါ်စိန်ခင် အတွဲများလွန်း၍ အချို့က ဇနီးမောင်နှံဟုပင် ထင်ကြသည်။

ဒေါ်စိန်ခင် ပါဝင်ရိုက်ကူးခဲ့သည့် ရုပ်ရှင်ဇာတ်ကားများကား များပြားလှသည်။ ယင်းဇာတ်ကားများအနက် ၁၉၇၉−ခုနှစ်တွင် ဒါရိုက်တာ ဦးသုခ ရိုက်ကူးသော *အကာကအချစ်၊ အနှစ်က မေတ္တာ* ဇာတ်ကား၌ အကယ်ဒမီဆု ဆွတ်ခူးရရှိခဲ့သည်။ ယင်းဇာတ်ကားတွင် ဒေါ်စိန်ခင်က ကောလိပ်ဂျင်နေဝင်း (ကိုရင်ဩ)၏ ညီမ အပျိုကြီးနေရာမှ ပြောင်မြောက်စွာ သရုပ်ဆောင်နိုင်ခဲ့သည်။ 

## ဘဝနိဂုံး 
၁၉၈၆−ခုနှစ်၊ ဇန်နဝါရီလ (၂၆)ရက်တွင် ဒေါ်စိန်ခင် ကွယ်လွန်ခဲ့ရာ သမီးနှစ်ဦးကျန်ရစ်ခဲ့သည်။ ကွယ်လွန်ချိန်တွင် အသက်(၆၆)နှစ် ရှိပြီဖြစ်သည်။  ဒေါ်စိန်ခင်၏ ခင်ပွန်း ဦးချစ်ခင်သည် အသက် ၆၀ အရွယ်၊ ၁၉၇၅−ခုနှစ်၊ မတ်လ (၂၂)ရက်နေ့တွင် ကွယ်လွန်ခဲ့သည်။

## ကိုးကား
ကဏ္ဍ:မြန်မာ့ ရုပ်ရှင် ထူးချွန်ဆုရှင်များ
အင်ဒရိုမီဒါ ၃

**အင်ဒရိုမီဒါ ၃** သည် ကြယ်စုတန်း အင်ဒရိုမီဒါမှ အလင်းနှစ် ၂.၄၄ မီလီယံအကွာတွင်ရှိသော ဂယ်လက်ဆီပုတစ်ခု ဖြစ်သည်။
ယင်းသည် Local Group ၏ အစိတ်အပိုင်းတစ်ခုဖြစ်ပြီး အင်ဒရိုမီဒါ ဂလက်ဆီ၏ အရံ ဂလက်ဆီဖြစ်သည်။ ယင်းအား
Sidney van den Bergh ဆိုသူမှ ၁၉၇၀၊ ၁၀၇၁ ခုနှစ်တွင် ရှာဖွေတွေ့ရှိခဲ့သည်။

## ကိုးကား
ဂျမ်းစိန် (ရုပ်ရှင်သရုပ်ဆောင်)

**​ဒေါ်ဂျမ်းစိန်**ကို အမျိုးသမီးဇာတ်ပို့သရုပ်ဆောင် တစ်ဦးအဖြစ် ရုပ်ရှင်ကြည့် ပရိသတ်များ မှတ်မိကြသည်။ ဒေါ်ဂျမ်းစိန်ကား ကျရာအခန်း၌ ပီပြင်စွာ သရုပ်ဆောင်နိုင်သူ ဖြစ်သည်။ ဘာသာတရား ကိုင်းရှိုင်းရိုသေသူ မွန်တိုင်းရင်းသူ အမျိုးသမီးကြီး ဒေါ်ဂျမ်းစိန်သည် ရုပ်ရှင်သရုပ်ဆောင်တစ်ဦး ဖြစ်သော်လည်း ရုပ်ရှင်ကြည့်လေ့ကြည့်ထ ရှိသူတော့ မဟုတ်ပေ။ သူကိုယ်တိုင် ပါဝင်သရုပ်ဆောင်ထားသည့် ရုပ်ရှင်ဇာတ်ကားများကိုသာ ကြည့်ရှုခဲ့ဖူးကြောင်းလည်း ဆိုသည်။ 

ဒေါ်ဂျမ်းစိန်၏ အမည်ရင်းကား ဒေါ်စောရင်ဖြစ်သည်။ ဒေါ်စောရင်ကို (၁၉၀၅)ခုနှစ်တွင် မွန်ပြည်နယ်၊ ဘီလူးကျွန်း၊ ချောင်းဆုံမြို့နယ်၊ ခရိုက်သစ်ကျေးရွာ၌ သူကြီးဦးရွှေအုပ်နှင့် ဒေါ်ငြိမ်းမယ်တို့က ဖွားမြင်ခဲ့သည်။ မွေးချင်းညီအစ်ကို မောင်နှမ ခြောက်ယောက်အနက် ဒေါ်စောရင်က အကြီးဆုံးဖြစ်သည်။

ဒေါ်စောရင်သည် ၁၉၂၄-ခုနှစ်တွင် မြန်မာအဆွေ ရုပ်ရှင်မှ ဒါရိုက်တာ ဦးညီပု ရိုက်ကူးသော **မှိုင်းဝေဝေ**ရုပ်ရှင်ဇာတ်ကားတွင် ဇာတ်ရံအဖြစ် စတင်ပါဝင် သရုပ်ဆောင်ခဲ့ရသည်။ ထို့နောက် (၁၉၂၄-၂၅)-ခုနှစ်အတွင်း မြန်မာအဆွေမှ တခိုင်လုံးစိန်၊ တခိုင်လုံးရွှေ စသည့် ဇာတ်ကားများတွင် ဆက်လက်ပါဝင် သရုပ်ဆောင်ခဲ့ရာ မဂျမ်းစိန်အမည် ရရှိခဲ့သည်။ 

ဒေါ်ဂျမ်းစိန်ပါဝင်သော ဇာတ်ကားများမှာ အစောပိုင်းကာလ၌ ဆုထူးပန်၊ သီတဂူ၊ ကျောင်းတော်ပြန်၊ မင်းကတော်၊ ရွှေနှင်းဆီ၊ ရွှေစကား စသည့် ဇာတ်ကားများဖြစ်ကြပြီး စစ်ပြီးခေတ်တွင် မြဂနိုင်၊ စက္ကောမ၊ စောင်းတော်ရှင် စသည့်ဇာတ်ကားများတွင် ပါဝင်ခဲ့သည်။ ဒေါ်ဂျမ်းစိန်သည် စစ်ပြီးခေတ် တစ်လျောက်တွင်လည်း ရုပ်ရှင်ဇာတ်ကား အများအပြား၌  ပါဝင်သရုပ်ဆောင်ခဲ့သည်။ 

၁၉၃၂-ခုနှစ်တွင် မြန်မာအဆွေ ရုပ်ရှင်ကုမ္ပဏီမှ ဓာတ်ပုံဆရာ ဦးလှဖေနှင့် အိမ်ထောင်ကျခဲ့သည်။ ခင်ပွန်းကွယ်လွန်သွားပြီးနောက် သားသမီး မရှိသည့်အလျောက် ညီမဖြစ်သူနှင့်အတူ နေထိုင်ခဲ့သည်။ ၁၉၈၄-ခုနှစ်၊ ဇွန်လ (၄)ရက်နေ့တွင် ဒေါ်ဂျမ်းစိန် ကွယ်လွန်ခဲ့သည်။ ကွယ်လွန်ချိန်တွင် အသက်(၈၁)နှစ် ရှိပြီဖြစ်သည်။ 

## ကိုးကား
အင်ဒရိုမီဒါ ၈

**အင်ဒရိုမီဒါ ၈** သည် ဂလက်ဆီတစ်ခုဖြစ်ပြီး ၂၀၀၃ ခုနှစ်တွင် ရှာဖွေတွေ့ရှိခဲ့သည်။ ယင်းသည် အင်ဒရိုမီဒါ ဂလက်ဆီ၏ အဖော်ဖြစ်ပြီး
ခြေရာခံမိရန် အချိန်အတော်ကြာခဲ့သည်။ အင်ဒရိုမီဒါ ဂလက်ဆီရှေ့မှ ကြယ်များ၏ အနီရောင်အရွေ့ကို တိုင်းတာရင်း နောက်ဆုံးတွင်
ယင်းဂလက်ဆီအား ရှာဖွေတွေ့ရှိခဲ့သည်။ ၂၀၀၆ ခုနှစ်အထိ အင်ဒရိုမီဒါ ၈ အား ဂလက်ဆီဟု ခိုင်မာစွာ အတည်မပြုခဲ့သေးပေ။

## ကိုးကား
## ပြင်ပလင့်
*SEDS Webpage for Andromeda VIII
အမ်မာ ဝက်ဆင်

**အမ်မာ ရှားလတ် ဒျူရဲ ဝေါ့ဆန်** () (၁၅ ဧပြီ ၁၉၉၀ မွေးဖွား) သည် ဗြိတိန် သရုပ်ဆောင်၊ မော်ဒယ် တစ်ဦး ဖြစ်သည်။ ပဲရစ်မြို့တွင် မွေးဖွားခဲ့ပြီး အောက်စဖို့ဒ်ရှီးယားမြို့တွင် ကြီးပြင်းခဲ့သည်။ Oxford Dragon ကျောင်းတွင် ငယ်စဉ်က ကျောင်းတွင် တတ်ခဲ့ပြီး အောက်စဖို့ဒ်တက္ကသိုလ်ခွဲဖြစ်သော Stagecoach Theatre Arts တွင် အမျိုးသမီးဇာတ်ဆောင်ပညာများကို သင်ယူခဲ့သည်။ ကျောင်းတွင် အနုပညာပွဲများတွင်သာ ဆင်နွဲနေသော ဝက်ဆင်သည် တရားဝင် အမျိုးသမီးဇာတ်ဆောင်အလုပ်ကို ဟာမီရုန်း ဇာတ်ရုပ်ဖြင့် ဟယ်ရီပေါ်တာ ရုပ်ရှင်ဇာတ်လမ်းတွဲများ များတွင် ပါဝင်သရုပ်ဆောင်ခဲ့ပြီး ၂၀၀၁ မှ ၂၀၁၁ အထိ ဟယ်ရီပေါ်တာရုပ်ရှင် ရှစ်ကားစလုံးတွင် ပါဝင်ခဲ့သည်။  ဟယ်ရီပေါ်တာ ဇာတ်လမ်းများသာမက The Tale of Despereaux ကားတွင် အသံသရုပ်ဆောင်အဖြစ် ပါဝင်ခြင်းနှင့် Ballet Shoes ဝတ္တုကို ရုပ်ရှင်ပြန်ရိုက်ရာတွင်လည်း ပါဝင်ခဲ့သည်။ ထို့နောက် ခေါင်းဆောင်မင်းသမီးနေရာမှ The Perks of Being a Wallflower နှင့် The Bling Ring တို့တွင် ပါဝင်ခဲ့သည်။ This is the End ကားထဲတွင် ပုံကြီးချဲ့ပြောတတ်သော ကောင်မလေးအဖြစ်လည်းကောင်း၊ Noah ကားထဲတွင် မွေးစားသမီးနေရာမှလည်းကောင်း ပါဝင်သရုပ်ဆောင်ခဲ့သည်။

၂၀၁၁ မှ ၂၀၁၄ အထိ အမ်မာသည် သူမ၏ သရုပ်ဆောင်အလုပ်များမှ ခဏတာ အနားယူခဲ့ပြီး ကျောင်းစာများအပေါ်တွင်သာ အာရုံစိုက်ခဲ့သည်။ Brown တက္ကသိုလ်နှင့် အောက်စ်ဖို့ဒ်တက္ကသိုလ် အခွဲWorcester ကောလိပ် တို့တွင် တက်ရောက်ခဲ့ပြီး အင်္ဂလိပ်စာအထူးပြုဖြင့် Brown တက္ကသိုလ်မှ ဘွဲ့ရခဲ့သည်။  အမ်မာသည် Burberry နှင့် Lancôme မှပြုလုပ်သော ပွဲများတွင် သူမသည် မော်ဒယ်အဖြစ် ပါဝင်လေ့ရှိသည်။ အမ်မာသည်  British Academy of Film and Television Arts မှပေးအပ်သော တစ်နှစ်တာ အကောင်းဆုံး ဗြိတိန်အနုပညာရှင်ဆုကို ရရှိခဲ့သည်။ ထိုနှစ်တွင် ကုလသမဂ္ဂ အမျိုးသမီးများ၏ အခွင့်အရေးဆိုင်ရာ ကိုယ်စားလှယ်အဖြစ် ခန့်အပ်ခြင်းခံရသည်။ HeForShe အမည်ရသော ကုလသမဂ္ဂ အမျိုးသမီးများ၏ အခွင့်အရေးဆိုင်ရာ လုပ်ရှားမှုကို ဦးဆောင်စေသည်။ ထိုလုပ်ရှားမှုသည် ကျားမတန်းတူအခွင့်အရေးရရှိရေးအတွက် ဆောင်ရွက်သည်။

## ကိုးကား 
ကဏ္ဍ:အင်္ဂလိပ် အမျိုးသမီး ရုပ်ရှင်သရုပ်ဆောင်များ
ကျောက်စိမ်းစေတီတော်

**ကျောက်စိမ်းစေတီတော်**သည် မြန်မာနိုင်ငံ၊မန္တလေးတိုင်းဒေသကြီး၊ အမရပူရမြို့နယ်တွင် တည်ရှိသော ကျောက်စိမ်းများဖြင့်  မွန်းမံချယ်သထားသည့် စေတီတစ်ဆူ ဖြစ်သည်။ ဘွဲ့တော်အပြည့်အစုံမှာ **ဝေရောစန ကျောက်စိမ်းစေတီတော်** ဖြစ်သည်။

## တည်နေရာ
ကျောက်စိမ်းစေတီတော်သည် မြန်မာနိုင်ငံ၊မန္တလေးတိုင်းဒေသကြီး၊ အမရပူရမြို့နယ်၊ ဆင်နွယ်ကျေးရွာ အုပ်စု ကွင်းအမှတ်(၆၂၈)၊ ရန်ကုန်-မန္တလေး အမြန်လမ်းမကြီး၏ မိုင်တိုင် (၃၆၁) အနောက်ဘက် ပေ (၆၀၀)ခန့်နှင့် စစ်ကိုင်း-မြစ်ငယ်ကားလမ်း၏ မိုင်တိုင် (၄/၇) တောင်ဘက် ပေ(၁၀၀၀)ခန့်အကွာတွင် တည်ရှိသည်။ ရန်ကုန်-မန္တလေး အမြန်လမ်းမကြီး၏ အထက် ၉'မြင့်ပြီး ၅-ဧက အကျယ်အဝန်းရှိ ကုန်းမြေပေါ်တွင် တည်ထားခြင်း ဖြစ်သည်။

## အလှူရှင်
စေတီတော်၏ အလှူရှင် မိသားစုမှာ သီဟသုဓမ္မမဏိဇောတဓရ ဦးစိုးနိုင်၊ ဒေါ်အေးအေးခိုင် (အေးအေးခိုင် ကျောက်မျက်ကုမ္ပဏီ) မိသားစု ဖြစ်သည်။ စေတီတော်သာမက ဘုရားဝတ္တကမြေ အလှူရှင်လည်း ဖြစ်သည်။ စေတီတော်ကြီး တည်ထားပူဇော်နိုင်ရန် ၂၅-နှစ်ကျော် ကာလတိုင်အောင် ကျောက်စိမ်းများကို စုဆောင်းခဲ့ရသည်။ ဘုရားဒါယကာ ဦးစိုးနိုင်သည် ကျောက်စိမ်းဒီဇိုင်းများနှင့် ပန်းပုပုံများ ထုဆစ်ရာတွင် ကိုယ်တိုင်စီမံခန့်ခွဲ၍ မြန်မာမှု ပညာရှင်များက တာဝန်ယူ ထုလုပ်ပူဇော်ခဲ့ကြသည်။

## အရွယ်အစား
စေတီတော်မြတ်ကြီး၏ အတိုင်းအတာ ပမာဏမှာ ထီးတော်မပါ ဉာဏ်တော်အမြင့် ၇၅'၆"၊ လုံးပတ်တော် ၁၇၆'၊ ပန်းတင်ခုံအလျား ၅၂'၆"၊ အနံ ၅၂'၆"၊ အမြင့် ၁၂'၊ ငှက်ပျောဖူးအမြင့် ၈'၆"၊ ထီးတော်အမြင့် ၇' အသီးသီးရှိသည်။ ပန်းတင်ခုံအတွင်း၌  မုခ်ဦးလေးခုရှိပြီး ကျောက်စိမ်းရုပ်ပွားတော်များ ပူဇော်ထားရှိသည်။ အရှေ့အနောက် ပူဇော်ထားရှိသော ကျောက်စိမ်းရုပ်ပွားတော်မှာ ဉာဏ်တော် ၃၁"စီ ရှိသည်။ တောင်ဘက်မုခ်ဦးရှိ ရုပ်ပွားတော်မှာ ဉာဏ်တော် ၄၉"နှင့် မြောက်ဘက်မုခ်ဦးရှိ ရုပ်ပွားတော်မှာ ဉာဏ်တော် ၅၀"ခွဲ ရှိသည်။

## တည်ဆောက်မှု
၂၀၁၂-ခု၊ ဒီဇင်ဘာလ၊ ၂၁-ရက်နေ့တွင် မြေသန့်မဟာ မင်္ဂလာ ကျင်းပပြီး အဆင့်ဆင့် ဆောင်ရွက်ခဲ့ရာ ၂၀၁၅-ခုနှစ်၊ ဇွန်လ၊ ၅-ရက်နေ့တွင် ထီးတော်တင် မင်္ဂလာကို အောင်မြင်စွာ ကျင်းပပြီးစီးခဲ့သည်။ စေတီတော်ကြီးတည်ထားသောအခါ အရည်အသွေး စံချိန်မီ ကျောက်စိမ်း တန်ချိန် တစ်ထောင်ကျော်ကို အသုံးပြုခဲ့သည်။

## ကိုးကား
ဆွေတင့်၊ မောင် (ရှုမဝ)

စာရေးဆရာ၊ ဒါရိုက်တာ **ရှုမဝ မောင်ဆွေတင့်**ကို မြန်မာနိုင်ငံ၊ ရန်ကုန်တိုင်းဒေသကြီး၊ ရန်ကုန်မြို့၌ အဖ ရှုမဝဦးကျော် နှင့် အမိ ဒေါ်ကြည်သန်းတို့မှ ၁၉၃၈−ခု၊ နိုဝင်ဘာလ ၈−ရက်တွင် မွေးဖွားသည်။ မွေးချင်း ခြောက်ယောက်အနက် အကြီးဆုံးဖြစ်သည်။

## ကိုးကား
ကဏ္ဍ:မြန်မာ အမျိုးသား စာရေးဆရာများ
ကဏ္ဍ:မြန်မာ ရုပ်ရှင် ဒါရိုက်တာများ
ကဏ္ဍ:မြန်မာ စာရေးဆရာများ
မြတ်ကေသီအောင်

အကယ်ဒမီ **မြတ်ကေသီအောင်** သည် ရုပ်ရှင်သရုပ်ဆောင် မောင်လူကလေး(ခေါ်) ဦးစန်းမြင့်နှင့် ဒေါ်ခင်ဝေတို့၏ သမီးဖြစ်သည်။ မြတ်ကေသီအောင်သည် ၁၉၉၉-ခုနှစ်တွင် *ရင်ထဲက ဆောင်းရာသီ* ဇာတ်ကားဖြင့် မြန်မာ့ရုပ်ရှင်ထူးချွန်ဆုကို ရရှိခဲ့သည်။ ၂၀၀၆-ခုနှစ်၊ အောက်တိုဘာလ၊ ၂၂-ရက်နေ့တွင် မောင်အောင်ဇော်လတ်နှင့် မင်္ဂလာလက်မှတ်ရေးထိုးသည်။

## ကိုးကား 
ကဏ္ဍ:မြန်မာ့ ရုပ်ရှင် ထူးချွန်ဆုရှင်များ
ဗိုလ်သခင်ဆရာ

**ဗိုလ်သခင်ဆရာ**အမည်ခံ စာရေးဆရာ၊ သတင်းစာဆရာ၊ ဇာတ်ညွှန်းရေးဆရာ၊ ရုပ်ရှင်ဒါရိုက်တာ သခင်တင်ဦးကို မြန်မာနိုင်ငံ၊ မကွေးတိုင်းဒေသကြီး၊ တောင်တွင်းကြီးမြို့၊ မိချောင်းရဲကျေးရွာ၌ အဖဦးဘသစ်၊ အမိဒေါ်အေးတင်တို့မှ ၁၉၂၂−ခုနှစ်၊ နိုဝင်ဘာလ၊ ၂၂−ရက်နေ့တွင် မွေးဖွားသည်။ ငယ်စဉ်က တောင်တွင်းကြီးမြို့၊ နတ်မှီတောရကျောင်းနှင့် အမျိုးသားကျောင်းတို့တွင် ပညာသင်ကြားခဲ့ပြီး တို့ဗမာအစည်းအရုံးသို့ ဝင်ရောက်ကာ သခင်တင်ဦးအဖြစ် ဒေသဆိုင်ရာနိုင်ငံရေးလှုပ်ရှားမှုများတွင် တက်ကြွစွာ ပါဝင်ခဲ့သည်။ လွတ်လပ်ရေးကြိုးပမ်းမှုကာလအတွင်းတွင် သခင်အောင်ဆန်း အပါအဝင် အခြားသခင်များနှင့် အတူ ဖက်ဆစ်နှင့် နယ်ချဲ့ဆန့်ကျင်မှု တော်လှန်ရေးများ၌ ပါဝင်ခဲ့သည်။

လွတ်လပ်ရေးရပြီးနောက်ပိုင်းတွင် ပြည်တွင်းစစ်ရပ်စဲရေးအတွက် ဆရာကြီး သခင်ကိုယ်တော်မှိုင်း နာယကအဖြစ်ဆောင်ရွက်သော ပြည်တွင်းငြိမ်းချမ်းရေးကော်မတီ လုပ်ငန်းများတွင် ပါဝင်ဆောင်ရွက်ရင်း တစ်ဖက်မှလည်း စာရေးဆရာ၊ သတင်းစာဆရာ၊ ဇာတ်ညွှန်းရေးဆရာ၊ ရုပ်ရှင်ဒါရိုက်တာ ဘဝတွင် ကျင်လည်ခဲ့သည်။

မြန်မာနိုင်ငံ စာရေးဆရာအသင်း၏ တက်ကြွသော အမှုဆောင်တစ်ဦးအဖြစ် အိန္ဒိယနိုင်ငံ၊ နယူးဒေလီမြို့တွင် ကျင်းပသော အာရှစာရေးဆရာညီလာခံသို့ ဦးထွန်းဖေ (ဝန်ကြီးဟောင်း၊ ထွန်းနေ့စဉ် ဦးထွန်းဖေ) အပါအဝင် အခြားစာရေးဆရတို့နှင့် အတူ ကိုယ်စားလှယ် အဖွဲ့ဝင်အဖြစ် တက်ရောက်ခဲ့သည်။

အိန္ဒိယနိုင်ငံ၊ ရုပ်ရှင်မြို့တော် ဘုံဘေ (ယခု မွန်ဘိုင်း)တွင် *လင်ကုန်ကူးမယ်* ရုပ်ရှင်ဇာတ်ကားကြီး သွားရောက်ရိုက်ကူးစဉ် အိန္ဒိယနိုင်ငံ သမ္မတကြီး ဒေါက်တာရာဂျင်ဒရယ်ပရာဆတ်၊ ဝန်ကြီးချုပ် ပန်ဒစ်နေရူး အပါအဝင် အစိုးရအဖွဲ့ခေါင်းဆောင်များ၊ ကမ္ဘာကျော် အိန္ဒိယရုပ်ရှင်မင်းသား၊ မင်းသမီးများ ဖြစ်ကြသော ရသ်ချ်ကပူး၊ နာဂစ်တို့နှင့် ရင်းနှီးကျွမ်းဝင်ခဲ့သည်။

ဗိုလ်သခင်ဆရာသည် စာပေရေးသားခြင်းကို ငယ်စဉ်ကတည်းက ဝါသနာထုံခဲ့ပြီး ၎င်းဖြတ်သန်းရာ ခေတ်ထဲမှ အမြင်မတော်မှုများကို မထိတရိ ကလိတိတိ သရော်ရာတွင် အထူးကျွမ်းကျင်သည်။ ထိုစဉ်က ထွက်ရှိသော ရှုထောင့်ဂျာနယ်နှင့် ရွှေတူဂျာနယ်တို့တွင် တစ်ခန်းရပ်ပြဇာတ်များ၊ နေ့စဉ်မှတ်တမ်းများကို အပတ်စဉ် ရေးသားခဲ့သည်။ နောက်ပိုင်းတွင် ရှုမဝ၊ မြဝတီမဂ္ဂဇင်းတို့၌ ဟာသကွက်စိပ်များ လစဉ်ရေးသားခဲ့သည်။ ဗိုလ်သခင်ဆရာကလောင် အမည်အပြင် ဆရာကျင်ခဲအမည်ဖြင့်လည်း ရေးသားသည်။ ဗိုလ်သခင်ဆရာ၏ ထင်ရှားသော လက်ရာများမှာ *အဲ...ဟုတ်ပေါင်ယောင်လို့" လုံးချင်းဝတ္ထုရှည်၊ *ဟာသကွက်စိတ်*၊ *ယောက်ျားနှင့်မိန်းမ*၊ *ဟာသအဘိဓာန်*၊ *၂၀ ရာစုဇာတ်သဘင်* စာအုပ်များ ဖြစ်သည်။ *အဲ...ဟုတ်ပေါင်ယောင်လို့'သည် ကိုယ်တိုင်ကျင်လည်လှုပ်ရှားနေသော ရုပ်ရှင်လောက နောက်ခံ သရုပ်ဆောင်၊ ဒါရိုက်တာ၊ ဇာတ်ညွှန်းရေးဆရာတို့နှင့် ပတ်သက်သည့် ဘဝသရုပ်ဖော် ဝတ္ထုဖြစ်သည်။ ထိုဝတ္ထုကို ကိုယ်တိုင် ဒါရိုက်တာလုပ်၍ *ဘယ်ဆုတောင်းမလဲ ချစ်သူ* အမည်ဖြင့် ရုပ်ရှင်ရိုက်ခဲ့သည်။ *ဟာသအဘိဓာန်*သည် အမေရိကန်ကြည်းတပ် လက်ရွေးစင် စာအုပ်ဖြစ်သည့် THESAURUS of HUMOUR မှ Mildred Meiers Jack Knapp တို့၏ စာများကို ဘာသာပြန်ထားခြင်း ဖြစ်သည်။

ဗိုလ်သခင်ဆရာသည် ၁၉၉၀-ပြည့်နှစ်က အိန္ဒိယနိုင်ငံသို့ ထွက်ခွာသွားပြီး နှစ်ရှည်လများ နေထိုင်ခဲ့သည်။ ၂၀၀၉-ခုနှစ်တွင် မြန်မာနိုင်ငံသို့ ပြန်လည်ရောက်ရှိလာပြီး စာပေ၊ သဘင်၊ အနုပညာနယ်ပယ်မှ ပုဂ္ဂိုလ်များနှင့် တွေ့ဆုံပွဲပြုလုပ်၍ မြန်မာပြည်၏ ထင်ရှားကျော်ကြားသူများကို ရုပ်တုပြုလုပ်ကာ သက်ဆိုင်ရာနေရာများ၌ ဂုဏ်ပြုထားရှိရန် ဆွေးနွေးခဲ့သည်။

ဗိုလ်သခင်ဆရာသည် ၂၀၁၅-ခုနှစ်၊ ဒီဇင်ဘာလ ၁၀-ရက်တွင် ရန်ကုန်မြို့၊ ဝိတိုရိယဆေးရုံ၌ ကွယ်လွန်သည်။ ဇနီးဒေါ်ညွန့်ညွန့်ဆွေနှင့် သားသမီး နှစ်ယောက် ကျန်ရစ်သည်။

## ကိုးကား
ကဏ္ဍ:မြန်မာ အမျိုးသား စာရေးဆရာများ
ရေဝေကြော

|354x354px]]
**ရေဝေကြော** သို့မဟုတ် **ရေဝေကုန်းတန်း** ဆိုသည်မှာ မိုးရွာကျခြင်းမှ လည်းကောင်း ၊ နှင်းနှင့် ရေခဲတို့ အရည်ပျော်ကျရာမှ လည်းကောင်း ရရှိသော ရေများ မြေအနိမ့်ပိုင်း ဒေသရှိ အမှတ်တစ်ခုသို့ ပေါင်းဆုံ စီးဆင်းပြီး ထိုနေရာမှာ ရေဝေကြော၏ ထွက်ပေါက်နေရာပင် ဖြစ်ပြီး ပုံမှန်အားဖြင့် မြစ်၊ ကန်၊ ရေလှောင်ကန်၊ မြစ်ဝ၊စိမ့်မြေ၊ ပင်လယ် သို့မဟုတ် သမုဒ္ဒရာ စသော ရေထုများ ဖြစ်သည်။ ချောင်းလက်တက်မှ ချောင်းငယ်သို့ ပေါင်းဆုံပြီး ချောင်းငယ်မှ တစ်ဖန် မြစ်ကြီး၏ လက်တက် တစ်ခုဖြစ်သော မြစ်ငယ်တစ်ခု အတွင်းသို့ စီးဝင်ခြင်း ကဲ့သို့သော အခြေအနေမျိုးတွင် ပိုမိုကြီးမားပြီး (ပိုမိုနိမ့်သော) ရေဝေကြောများ ဆက်တိုက် ရှိနေတတ်သည်။ ဥပမာအားဖြင့် မစ်ဆူရီမြစ် နှင့် အိုဟိုင်းယိုးမြစ်တို့သည့် ၎င်းတို့၏ ရေဝေကြော အတွင်း ရှိနေသကဲ့သို့ မစ္စစ္စပီမြစ်၏ ရေဝေကြော အတွင်းတွင်လည်း တည်ရှိနေကြသည်။

## ကိုးကား
ကဏ္ဍ:မြစ်များ
ရွာကျခြင်း

**ရွာကျခြင်း** ဆိုသည်မှာ မိုးလေဝသပညာတွင် ငွေ့ရည်ဖွဲ့နေသော လေထုအတွင်းရှိ ရေငွေ့တို့ ကမ္ဘာမြေဆွဲငင်အားကြောင့် ကျဆင်းလာခြင်းကို ဆိုလိုသည်။

## ကိုးကား
အင်ဒရိုမီဒါ (ကြယ်စုတန်း)

**အင်ဒရိုမီဒါ** သည် တော်လမီ ပြုစုထားသော ၄၈ ခု ကြယ်စုတန်းစာရင်းမှ တစ်ခုအပါအဝင်ဖြစ်ပြီး ခေတ်သစ် ၈၈ ကြယ်စုတန်းထဲတွင်လည်း ပါဝင်သည်။ နက္ခတ္တခွင် မြောက်ဘက်တွင် တည်ရှိပြီး ဂရိဒဏ္ဍာရီပုံပြင်ထဲရှိ ကယ်ဆီယိုပီးယား၏ သမီးတော် အန်ဒရိုမီဒါအား အစွဲပြုကာ မှည့်ခေါ်ထားခြင်းဖြစ်သည်။ အန်ဒရိုမီဒါသည် ဆောင်းဦးကာလ ညနေခင်းများတွင် မြောက်ကမ္ဘာခြမ်း၌ ထင်ရှားပြီး မြောက်ဘက် ၄၀ ဒီဂရီခန့်တွင် မြင်နိုင်သည်။
အင်ဒရိုမီဒါ၏ အတောက်ပဆုံးကြယ်များမှာ အဲလ်ဖာ အင်ဒရိုမီဒေး၊ ဂါမာ အင်ဒရိုမီဒေး၊ ဘီတာ အင်ဒရိုမီဒေးတို့ဖြစ်ကြသည်။ သာမန်မျက်စိဖြင့်
မြင်နိုင်သော အင်ဒရိုမီဒါ ဂလက်ဆီသည် ထင်ရှားသော ဂယ်လက်ဆီတစ်ခုဖြစ်ပြီး မိမိတို့၏ နဂါးငွေ့တန်း ဂယ်လက်ဆီနှင့် အနီးဆုံး ဝက်အူရစ်ပုံစံ ဂယ်လက်ဆီဖြစ်သည်။ ယင်းသည် အတောက်ပဆုံး Messier object တစ်ခုလည်းဖြစ်ကာ အဖော်များအဖြစ် M110 နှင့် M32 တို့ပါဝင်ထားသည်။ နက်ဗျူလာတစ်ခုဖြစ်သော အပြာရောင် နှင်းဘောလုံး နက်ဗျူလာသည် တယ်လီစကုပ်တစ်ခုဖြင့် မြင်နိုင်သည်။

## ကိုးကား
ကဏ္ဍ:ကြယ်စုတန်းများ
ကပီလာ

﻿

**ကပီလာ** သည် ကြယ်စုတန်း အော်ရီဂါတွင် အတောက်ပဆုံး ကြယ်တစ်စင်းဖြစ်ပြီး ညဘက်ကောင်းကင်ယံတွင် ဆဌမမြောက် အတောက်ပဆုံးဖြစ်ကာ မြောက်ကမ္ဘာခြမ်းတွင် အာကျူးရပ် နှင့် ဗီးဂ ပြီးလျင် တတိယမြောက် အတောက်ပဆုံးကြယ်ဖြစ်သည်။ ယင်းသည် သာမန်မျက်စိဖြင့်ကြည့်လျင် ကြယ်တစ်စင်းအဖြစ် မြင်ရသော်လည်း အမှန်တကယ်မှာမူ ကြယ်လေးစင်းပါဝင်သော ကြယ်စုံတွဲ နှစ်ခုဖြစ်သည်။ ပထမဆုံး ကြယ်တစ်စုံသည်  type-G ကြယ်ဘီလူးများ ဖြစ်ကြပြီး စက်ဝိုင်းပုံပတ်လမ်းဖြင့် အချင်းချင်း ၀.၇၆ AU အကွာမှ ၁၀၄ ရက်လျင်တစ်ကြိမ်နှုန်းဖြင့် လှည့်ပတ်နေကြသည်။ ယင်းကြယ်များသည် နေထက် ၃ ဆခန့် ကြီးမားကြသည်။ ဒုတိယတစ်စုံမှာ ပထမတစ်စုံနှင့် ၁၀၀၀၀ AU အကွာတွင် တည်ရှိပြီး သေးငယ်သည့် ကြယ်ပုနီများဖြစ်သည်။
ကပီလာ ကြယ်စနစ်သည် နေမှ အလင်းနှစ် ၄၂.၈ သာကွာဝေးသည်။

## ကိုးကား 
## ပြင်ပလင့်များ 
* HR 1708 , catalog entry, Bright Star Catalogue.
* GJ 194 , catalog entry, *Preliminary Version of the Third Catalogue of Nearby Stars*, W. Gliese and H. Jahreiss, 1991, CDS ID V/70A.
* Images of the bright binary pair from [ftp://ftp.mrao.cam.ac.uk/pub/coast/capella95sep13blacknwhite.gif 13 September 1995] and [ftp://ftp.mrao.cam.ac.uk/pub/coast/capella95sep28blacknwhite.gif 28 September 1995] (note fainter blobs are just noise)

ကဏ္ဍ:ကြယ်များ
ပါဆီးယပ် (ကြယ်စုတန်း)

**ပါဆီးယပ်** သည် ဂရိဒဏ္ဍာရီပုံပြင်ထဲရှိ ပါဆီးယပ် လူစွမ်းကောင်းတစ်ယောက်ဖြစ်ပြီး မြောက်ဘက်ကောင်းကင်မှ ကြယ်စုတန်းတစ်ခုဖြစ်သည်။ ယင်းအား တော်လမီပြုစုသော ကြယ်စုတန်းစာရင်း ၄၈ ခုထဲမှ တစ်ခုဖြစ်ပြီး နိုင်ငံတကာ နက္ခတ္တဆိုင်ရာ အဖွဲ့အစည်း ပြုစုထားသော ခေတ်သစ် ၈၈ ကြယ်စုတန်းစာရင်းတွင်လည်း ပါဝင်သည်။ အနီးအနား ကြယ်စုတန်းများမှာ အနောက်ဘက်တွင် အင်ဒရိုမီဒါ၊ မြောက်ဘက်တွင် ကယ်ဆီယိုပီယား တို့တည်ရှိသည်။ ပါဆီးယပ်သည် တောင်ဘက်တွင် အဲရီယယ်၊ တောင်းရပ်နှင့် အရှေ့ဘက်တွင် အော်ရီဂါ၊ အနောက်ဘက်တွင် ထရိုင်ဂူလယ် တို့ဖြင့် ဝိုင်းရံထားသည်။ ယင်း၏ အတောက်ပဆုံးကြယ်မှာ ဆူပါကြယ်ဘီလူး အဲလ်ဖာ ပါစီဖြစ်သည်။ 

## ကိုးကား
## ပြင်ပလင့်
* The Deep Photographic Guide to the Constellations: Perseus
* The clickable Perseus 
* Warburg Institute Iconographic Database (over 190 medieval and early modern images of Perseus) 

ကဏ္ဍ:ကြယ်စုတန်းများ
မိုးကုပ်စက်ဝိုင်း

**မိုးကုပ်စက်ဝိုင်း** (Horizon) သည် ကမ္ဘာနှင့်ကောင်းကင်အား ပိုင်းခြားထားသည့် မျဉ်းဖြစ်ပြီး အပိုင်းနှစ်ခုဖြင့် ခွဲခြားထားသည်။ ယင်းတို့မှာ ကမ္ဘာ့မျက်နှာပြင်နှင့် အတွင်းဆက်ထားသည့်အရာ၊ သို့မဟုတ် အတွင်းမဆက်ထားသောအရာတို့ဖြစ်သည်။ နေရာအများစုမှာ သစ်ပင်၊ အဆောက်အအုံ၊ တောင်ကုန်းတောင်တန်းများဖြင့် ကာဆီးထားသောကြောင့် စစ်မှန်သည့် 
မိုးကုပ်စက်ဝိုင်းအား မမြင်ရပေ။ ယင်းအချက်များကြောင့် ဖြစ်လာသည့်မြင်ကွင်းကို မြင်နိုင်သည့် မိုးကုပ်စက်ဝိုင်းဟု ခေါ်ဆိုသည်။ မိုးကုပ်စက်ဝိုင်းအား ဂရိဘာသာစကား "ὁρίζων κύκλος" (horizōn kyklos) မှ ဆင်းသက်လာပြီး ပိုင်းခြားထားသော စက်ဝိုင်းဟု အဓိပ္ပာယ်ရသည်။ ရေဒီယို၊ တယ်လီဂရပ်နည်းပညာများ
မပေါ်ထွန်သေးခင်က သမိုင်းတစ်လျှောက်တွင် ပင်လယ်ပြင်၌ မြင်နိုင်သော မိုးကုပ်စက်ဝိုင်း၏ အကွာအဝေးသည် အင်မတန် အရေးပါလှသည်။ ယနေ့ခေတ်အခါ၌ပင်လျင် လေယာဉ်ပျံများ ပျံသန်းရာတွင် မိုးကုပ်စက်ဝိုင်းအား အသုံးပြုနေရဆဲဖြစ်သည်။ 

## ကိုးကား
ကဏ္ဍ:နက္ခတ္တဗေဒဆိုင်ရာ ကိုဩဒိနိတ်စနစ်
ကပ်ဆီယိုပီးယား (ကြယ်စုတန်း)

﻿

ပါဝင်သော အချို့သောအရာများကို မြင်ရသည်]]
**ကပ်ဆီယိုပီးယား** သည် မြောက်ကမ္ဘာခြမ်းမှ ကြယ်စုတန်းတစ်ခုဖြစ်ပြီး ဒဏ္ဏာရီထဲတွင် ကပ်ဆီယိုပီးယားသည် မာန်မာနထောင်လွှားပြီး သူမ၏အလှကို လွန်စွာ ကြွားဝါတတ်သည့် ဘုရင်မတစ်ပါးဖြစ်သည်။ ကပ်ဆီယိုပီးယားသည် ၂ ရာစု ဂရိ နက္ခတ္တပညာရှင် တော်လမီ၏ ကြယ်စုတန်းစာရင်း ၄၈ ခုတွင် ပါဝင်ပြီး ခေတ်သစ်
ကြယ်စုတန်းစာရင်း ၈၈ ခုတွင်လည်း ပါဝင်လေသည်။ ယင်းသည် တောင်ဘက်တွင် အင်ဒရိုမီဒါ၊ အရှေ့တောင်ဘက်တွင် ပါဆီးယပ်၊ မြောက်ဘက်တွင် စီဖျူး အသီးသီးဖြင့် နယ်နမိတ်ထိစပ်ထားသည်။ မြောက်ဘက်ကမ္ဘာခြမ်းတွင် ယင်းအား မြောက်ဘက် ၃၄ ဒီဂရီ၌ တစ်နှစ်တစ်ခါ မြင်ရပြီး စက်တင်ဘာလမှ နိုဝင်ဘာလအထိ ယင်း၏ 'M' ပုံစံအား မြင်ရသည်။ 

## ကိုးကား
## ပြင်ပလင့်
* The Deep Photographic Guide to the Constellations: Cassiopeia
* The clickable Cassiopeia 
* Star Tales – Cassiopeia
* Cassiopeia Constellation at Constellation Guide
* Warburg Institute Iconographic Database (over 150 medieval and early modern images of Cassiopeia) 

ကဏ္ဍ:ကြယ်စုတန်းများ
မော်ဂန် ဖရီးမန်း

﻿
**မော်ဂန် ဖရီးမန်း** (ဇွန် ၁၊ ၁၉၃၇ ဖွား) သည် အမေရိကန်နိုင်ငံသား သရုပ်ဆောင်၊ အသံသရုပ်ဆောင်နှင့် ထုတ်လုပ်သူဖြစ်သည်။
ဖရီးမန်းသည် ၂၀၀၅ ခုနှစ်အတွက် အကောင်းဆုံး ဇာတ်ပို့ဆုအား *Million Dollar Baby* (၂၀၀၄) ဇာတ်ကားဖြင့် အကယ်ဒမီဆု ရရှိခဲ့ပြီး *Street Smart* (၁၉၈၇)၊ *Driving Miss Daisy* (၁၉၈၉)၊ *The Shawshank Redemption* (၁၉၉၄) နှင့် *Invictus* (၂၀၀၉) ဇာတ်ကားများဖြင့် အော်စကာဆုအတွက် လျာထားခြင်းခံခဲ့ရသည်။ သူသည် Golden Globe Award နှင့် Screen Actors Guild Award ကိုလည်း လက်ခံရရှိခဲ့သည်။ မော်ဂန် ဖရီးမန်းသည် ဇာတ်ကားတစ်ကားလျှင် ၇၄.၄ မီလီယံ ဒေါ်လာနှုန်းဖြင့် တတိယမြောက် အအောင်မြင်ဆုံး ကြယ်ပွင့်အဖြစ် ရပ်တည်ခဲ့သည်။

## ဇာတ်ကားများ
## ကိုးကား
## ပြင်ပလင့်များ
* 
* Revelations Entertainment Production Company  co-founded, headed by Morgan Freeman and Lori McCreary
* A detailed biography of his history as an actor 
* Morgan Freeman movies at Movie Information 

ကဏ္ဍ:အမေရိကန် အမျိုးသား ရုပ်ရှင်သရုပ်ဆောင်များ
ရည်းစား

**ရည်းစား**၊ ရည်း၊ ရည်ငံ ဟူသောဝေါဟာရ စကားလုံးသည် ပေါရာဏစကားဖြစ်သည်။ မြန်မာဘာသာစကားဖြင့် ထင်မှတ်ထားသည်။ ဆုလာဘ်ရသည် ဟုဆိုသည်။ ရှင်သီလဝံသ စီမံသော ပေါရာဏကထာ လင်္ကာဟောင်းတွင် **ဆုရကားရည်း။ယမ်းပည်းရိုသေ**ဟုပါရှိသည်။ လောကသာရ ဆုံးမစာတွင်လည်း **ကြမ္မာကိုချည်း။ မှတ်ထင်ရည်း၍ ကျင့်နည်းညံ့ဆုံး**ဟု ပါရှိသည်။ ထိုကြောင့် စုံဘက်ရန် ရည်ရွယ်မှန်းထားသော ယောက်ျား မိန်းမများကို ရည်းစားဟု ခေါ်စမှတ်ပြုကြ၏။ 

ယခု ၂၁  ရာစုမျက်မှောက်ခေတ်တွင်မှူ ရည်းစား ဟူသော ဝေါဟာရ စကားလုံးသည် မိမိကလဲ ချစ်နှစ်သက်၍ မိမိအပေါ်လဲ ပြန်လည်သက်ဝင်နှစ်သက်သော ဆက်ဆံရေးမျိုးဟု အလွယ်မှတ်ယူ၍ ရသည်။ လူငယ်များ ကြား၌ ရည်းစားဟု သုံးနှုန်းကြသော်လဲ အချို့ လူကြီးများကမူ သမီးရည်းစားဟူ၍လည်း သုံးနှုန်းတတ်ကြသည် 

## ကိုးကား
NGC 246

﻿
**NGC 246** အား **ဦးခေါင်းခွံ နက်ဗျူလာ** ဟုသိထားပြီး ကြယ်စုတန်း စီတပ် မှ နက်ဗျူလာတစ်ခုဖြစ်သည်။ ယင်းတွင်ပါဝင်သော နက်ဗျူလာနှင့် ကြယ်များအား SIMBAD ဒေတာဘေ့စ်မှ စာရင်းများစွာ
ပြုစုထားသည်။ နက်ဗျူလာ၏ ဗဟိုကျသောကြယ်မှာ တောက်ပမှု ၁၂ ရှိသော

## ဓာတ်ပုံပြခန်း

File:n246s.jpg|၀.၈ မီတာရှိသော တယ်လယ်စကုပ်ဖြင့် ရိုက်ကူးထားသည့် NGC 246 

## ကိုးကား
## ပြင်ပလင့်
နောက်ပိုး

**နောက်ပိုး**ဟူသော ဝေါဟာရစကားသည် မိဘ မောင်ဘွားတို့ ကွယ်ရာနောက်တွင် မိမိအလိုရှိအပ်သောအရာကို သည်ပိုးရွက်ဆောင်၍ ပြုရသောကြောင့် နောက်ပိုးဟူ၍ ဝေါဟာရဖြစ်ခြင်းတစ်ရပ် (ဝါ) တနည်းကား ကုန်များကို ခေါင်းဖြင့်ယူဆောင်လာသော် ရွက်သည်၊ ပခုံးဖြင့် ယူဆောင်လာသော် ထမ်းသည်၊ ကြိုးနှင့်ဘေးသိုင်း၍ ယူဆောင်လာသော် လွယ်သည်၊ ကြိုးဖြင့်နောက်သိုင်း၍ ယူဆောင်လာသော် ပိုးသည်။ ဤကဲ့သို့ စကားပရိယာယ်များ ရှိပါသောကြောင့် ကုန်တစ်ခုကို ကျောဖြင့်နောက်ကပိုးသည် ရှိသော် ရှေ့ကမြင်နိုင်ခဲသောကြောင့် နောက်ပိုးဟူ၍ ဝေါဟာရဖြစ်ခြင်း တို့ဖြစ်သည်။ 
## အမျိုးအစား
နောက်ပိုးဟူသည် အကျဉ်းအားဖြင့် သုံးပါး၊ အကျယ်အားဖြင့် ဆယ်ပါး ရှိသည်။ 
### အကျဉ်း သုံးပါး
# ဘုန်းကြီးပိုး
# မင်းပိုး
# ဆင်းရဲသားပိုး ဟူ၍ ဖြစ်သည်။
### အကျယ် ဆယ်ပါး
# ဘုန်းကြီးပိုး
# မင်းပိုး
# သမာဓိပိုး
# ကော်မတီပိုး
# အကျိုးတော်ဆောင်ပိုး
# ဝတ်လုံတော်ရပိုး
# အမိန့်တော်ရပိုး
# ကြက်သရေဆောင်ပိုး
# အမှုထမ်းကောင်းပိုး
# သူရဲကောင်းပိုး ဟူ၍ ဖြစ်သည်။

## ကိုးကား
ဘက်ဂီ ဂျီ

**ရေဗက္ကာ မာရီ ဂိုမက်** () (မတ်လ ၂ရက်နေ့၊ ၁၉၉၇ မွေးဖွား) သည် အနုပညာနာမည် **ဘက်ကီ ဂျီ** ဖြင့် ကျော်ကြားသော အမေရိကန် အဆိုတော်၊ တေးရေး၊ သရုပ်ဆောင်၊ ရက်ပါ နှင့် မော်ဒယ် ဖြစ်သည်။ သူမကို ၂၀၁၁ ပတ်ဝန်ကျင်ခန့်တွင် သူမ၏ နာမည်ကျော်သီချင်းများကို ပြန်လည်ဆိုထားသော သီချင်းများဖြင့် online ပေါ်တွင် လူသိများလာခဲ့သည်။ သူမ၏ ဗီဒီယိုတစ်ခုသည် တေးသီချင်းထုတ်လုပ်သူ Dr.Luke ၏ စိတ်ဝင်စားမှုကို ရယူပေးနိုင်ခဲ့ပြီး သူမကို Kemosabe Records နှင့် RCA Records တို့မှ တေးသီချင်းများ ထုတ်လုပ်ပေးရန် သဘောတူညီမှုရရှိခဲ့သည်။ ဘက်ဂီ၏ ကြိုးစားအားထုတ်မှုများကြောင့် will.i.am နှင့် Cody Simpson ကဲ့သို့သော နာမည်ကျော် 
အနုပညာရှင်ကြီးများနှင့် တေးသီချင်းများ တူတူဖန်တီးခွင့်ရခဲ့သည်။ ဘက်ဂီသည် သူမ၏ ပွဲဦးထွက် သီချင်းဖြစ်သော "Becky from the Block" (၂၀၁၃) ကို ဖြန့်ဝေချိန်တွင် အများ၏လက်ခံမှုကို ရရှိခဲ့သည်။ "Play It Again" (၂၀၁၃) ကိုလဲ ထိုနှစ်တွင်ပင် ဆက်လက်ဖြန့်ဝေခဲ့သည်။ သူမ၏ နောက်ထပ်သီချင်းတစ်ပုဒ်ဖြစ်သော "Can't Get Enough" (၂၀၁၄) ကို Pitbull မှ ကူညီသီဆိုပေးခဲ့ပြီး အမေရိကန် လက်တင် သီချင်းများ၏ ထိပ်ဆုံးစာရင်းဝင်ခဲ့သည်။

ဘက်ဂီသည် ၂၀၁၄ တွင် "Shower" သီချင်းကို ဖြန့်ဝေခဲ့ပြီး ထိုသီချင်းသည် သူမကို တေးဂီတလမ်းကြောင်းပေါ်မှ အောင်မြင်စေခဲ့သည်။ ထိုသီချင်းသည် BillBoard အကောင်းဆုံးသီချင်းများ ၁၀၀ မှ ထိပ်ဆုံး၂၀ တွင် ပါဝင်ခဲ့သည်။ ထိုသီချင်းဖြင့်ပင် ဘက်ဂီသည်  Recording Industry Association of America (RIAA) မှ ပေးအပ်သော အသိအမှတ်ပြုလက်မှတ်ကို ရရှိခဲ့သည်။ ထိုအောင်မြင်မှုနောက်တွင် ဘက်ဂီသည် "Can't Stop Dancing" (၂၀၁၄) နှင့် "Break a Sweat" (၂၀၁၅) များကို ဆက်လက်ဖြန့်ဝေခဲ့သည်။ ဘက်ဂီသည် J Balvin နှင့် အတူ နယ်လှည့်ဖျော်ဖြေရေးပွဲများကို စက်တင်ဘာနှင့် အောက်တိုဘာ ၂၀၁၅ တွင် အမေရိကားတစ်လျှောက် ထွက်ခဲ့သည်။ ဘက်ဂီသည် "Empire" ဂီတသရုပ်ဖော် ရုပ်သံဇာတ်လမ်းတွဲတွင် Valentina Galindo နေရာမှ ပါဝင်သရုပ်ဆောင်ခဲ့ပြီး သီချင်းနှစ်ပုဒ်ကိုလည်း သီဆိုခဲ့သည်။ ဘက်ဂီသည် "Superstar" (၂၀၁၆) သီချင်းကို Pitbull နှင့် အတူတူသီဆိုခဲ့သည်။ ဘက်ဂီသည် သူမ၏ပထမဆုံး စပိန်ဘာသာသီချင်းဖြစ်သော "Sola" (၂၀၁၆) ကို ဇွန်လ ၂၄၊ ၂၀၁၆ တွင်ဖြန့်ဝေခဲ့ပြီး ဩဂုတ် ၂၆ ရက်နေ့တွင် MTV ကိုထုတ်ဝေခဲ့သည်။ ဘက်ဂီသည် Power Rangers (၂၀၁၇) ဇာတ်လမ်းတွင် Trini Kwan (အဝါရောင် ပါဝါရိန်းဂျားအဖြစ်ပါဝင်ထားသည်)

## ကိုးကား 
ကဏ္ဍ:အမေရိကန် အမျိုးသမီး ရုပ်ရှင်သရုပ်ဆောင်များ
ကဏ္ဍ:အမေရိကန် အမျိုးသမီး အဆိုတော်များ
မျက်နှာပြင်ဆင်းရေ

]]

**မျက်နှာပြင်ဆင်းရေ** ဆိုသည်မှာ မိုးရေ၊ နှင်းခဲပျော်ကျရေ နှင့် အခြားမှ လာသော ရေများ ပိုလျှံစွာ ရှိနေသောကြောင့် ကမ္ဘာ့မြေမျက်နှာပြင်ပေါ်တွင် စီးဆင်းနေခြင်းကို ခေါ်ဆိုသည်။ ထိုသို့ ဖြစ်ရခြင်းမှာ မိုးရွာကျခြင်းသည် မြေကြီးက စုပ်ယူနိုင်သောနှုန်းထက် ပိုမိုလျှင်မြန်သဖြင့်  မြေကြီးထဲတွင် ရေများ ထပ်မံ စုပ်ယူနိုင်ခြင်း မရှိတော့သောကြောင့် လည်းကောင်း၊ အမိုး နှင့် ပလက်ဖောင်း ကဲ့သို့သော ရေမစိမ့်ဝင်နိုင်သော အရာများမှ ပတ်ဝန်းကျင် မြေကြီးသို့ ရေများ ပို့လွှတ်ခြင်းကြောင့် ထိုမြေကြီးမှ ရေအားလုံးကို စုပ်ယူနိုင်ခြင်း မရှိတော့သောကြောင့် လည်းကောင်း ဖြစ်သည်။ မျက်နှာပြင်ဆင်းရေ သည် ရေသံသရာ၏ အဓိက အစိတ်အပိုင်း တစ်ခု ဖြစ်သည်။ ရေကြောင့်မြေဆီလွှာ လျော့ပါးရခြင်း၏ အဓိက အကြောင်းရင်း တစ်ခုလည်း  ဖြစ်သည်။ 

## ကိုးကား
မြေအောက်ဖြည့်ရေ

မြေအောက်ဖြည့်ရေ ဆိုသည်မှာ ဇလဗေဒဆိုင်ရာ ဖြစ်စဉ်တစ်ခု ဖြစ်ပြီး ရေများသည် မျက်နှာပြင်ရေ အဖြစ်မှ မြေအောက်ရေ အဖြစ် အောက်သို့ ဆင်းသွားခြင်းကို ခေါ်ခြင်းဖြစ်သည်။ ရေပြန်ဖြည့်ခြင်းမှာ  ရေအောင်းလွှာသို့ ရေများဝင်ရောက်ခြင်း အတွက် အဓိက နည်းလမ်း တစ်ခု ဖြစ်သည်။
NGC 4030

﻿
**NGC 4030** သည် ခရုပတ်ပုံစံ ဂယ်လက်ဆီဖြစ်ပြီး အလင်းနှစ် ၆၄ မီလီယံ 
ကွာဝေးသော ကြယ်စုတန်း ဗာဂိုးတွင် တည်ရှိသည်။ ၂၀၀၇ ခုနှစ်တွင် ဆူပါနိုဗာ ပေါက်ကွဲမှုတစ်ခုအား ယင်းဂလက်ဆီတွင် တွေ့ရှိခဲ့သည်။ ယင်းဆူပါနိုဗာသည် Type II အမျိုးအစား ဆူပါနိုဗာဖြစ်သည်။

## ကိုးကား
IC 1011

﻿

**IC 1011** သည် ဘဲဥပုံစံ ဂလက်ဆီ ဖြစ်ပြီး အနီရောင်အရွေ့တန်ဖိုး
z=0.02564 (SIMBAD) ဂလက်ဆီတစ်ခုဖြစ်ကာ အကွာဝေးအားဖြင့် ၁၀၀ မှ ၁၂၀ Megaparsecs ရှိသည်။ 
ယင်းနေရာမှ အလင်းအနေဖြင့် ကမ္ဘာမြေသို့ရောက်ရှိရန် နှစ်ပေါင်း ၃၄၉.၅ မီလီယံနှစ် ကြာမြင့်ပေမည်။
IC 1011 ၏သက်တမ်းအား တွက်ချက်ရာ နှစ်ပေါင်း ၁၂.၉၅ ဘီလီယံနှစ် ရှိပြီဖြစ်သည်။ 

## ကိုးကား
## ပြင်ပလင့်
* IC 1011 seds.org 
* IC 1011 seds.org 
* seds.org 
* IC 1011 Vizier
* IC 1011 NASA Extragalactic Database
* NGC/IC
စီတပ် (ကြယ်စုတန်း)

**စီတပ်** () သည် ကြယ်စုတန်းတစ်ခုဖြစ်သည်။ ဂရိဒဏ္ဏာရီလာ ပင်လယ်ဘီလူး စီတပ်အား အစွဲပြုကာ
မှည့်ခေါ်ခြင်းဖြစ်ပြီး ယနေ့ခေတ်တွင် တခါတရံ ဝေလငါးဟု ခေါ်ဆိုကြသည်။ စီတပ်သည် ပြိဿ နက္ခတ်တာရာ၊ မိန် နက္ခတ်တာရာ၊ အီရိုင်ဒါနပ် အစရှိကုန်သော ရေနှင့်သက်ဆိုင်သည့် ကြယ်စုတန်းများ တည်ရှိရာ ကောင်းကင်နေရာတွင် တည်ရှိသည်။ 

## ကိုးကား
## ပြင်ပလင့်
* The Deep Photographic Guide to the Constellations: Cetus
* Star Tales – Cetus
* Cetus Constellation at Constellation Guide
* Warburg Institute Iconographic Database (over 170 medieval and early modern images of Cetus) 

ကဏ္ဍ:ကြယ်စုတန်းများ
အားလ်(စ)မြို့အနီးက စပျစ်ခြံနီ

**အားလ်(စ)မြို့အနီးက စပျစ်ခြံနီ** သည် ဗင်းဆင့်ဝီလီယံဗန်ဂိုး၏ ဆီဆေးပန်းချီကား တစ်ချပ်ဖြစ်သည်။ ပန်းချီကားအား ၁၈၈၈ ခုနှစ် နိုဝင်ဘာလအစောပိုင်း အားလ်(စ)မြို့တွင် ရေးဆွဲခဲ့ပြီး ဗန်ဂိုးမသေခင် ရောင်းခဲ့ရသည့် တစ်ခုတည်းသော ပန်းချီကားအဖြစ် ထင်ရှားသည်။ ၁၈၉၀ ခုနှစ် ဘရပ်ဆဲလ် မြို့တွင်ပြသခဲ့ပြီး ဖရန့် ၄၀၀ (ယခုခေတ် ဒေါ်လာ ၁၀၀၀~၁၀၀၅ ခန့်)ဖြင့် ဗန်ဂိုး သူငယ်ချင်း၏ ညီမဖြစ်သူ အန်နာဘော့ခ့် ကဝယ်ယူခဲ့တာဖြစ်တယ်။
ယခု ရုရှားနိုင်ငံ မော်စကိုမြို့ Pushkin Museum မှာရှိတယ်။
ကရကဋ် နက္ခတ်တာရာ

﻿

**ကရကဋ် ကြယ်စုတန်း** () သည် ၁၂ ရာသီခွင်၏ ကြယ်စုတန်း တစ်ခုဖြစ်ပြီး လက်တင်ဘာသာစကားအတွက် အမည်နာမမှာ ကဏန်း ဖြစ်သည်။ ယင်း၏ နက္ခတ္တ သင်္ကေတမှာ  (Unicode ♋) ဖြစ်သည်။ ကရကဋ် ကြယ်စုတန်းသည် အလယ်အလတ်တန်းစား ကြယ်စုတန်းဖြစ်ပြီး အတောက်ပဆုံးကြယ်မှာ Beta Cancri ဖြစ်ကာ နေစကြဝဠာပြင်ပဂြိုဟ်များလည်း တည်ရှိသည်။ ကြယ်စုတန်း၏အလယ်ဗဟိုတွင် Messier 44 တည်ရှိပြီး ယင်းသည် ကမ္ဘာမြေနှင့် အနီးဆုံး open cluster ဖြစ်ကာ ဝါရင့် နက္ခတ္တပညာရှင်များအတွက် လူကြိုက်များသော ပစ်မှတ်ဖြစ်သည်။

## ကိုးကား
## ပြင်ပလင့်
* The Deep Photographic Guide to the Constellations: Cancer
* Star Tales – Cancer
* Cancer Constellation at Constellation Guide
* Warburg Institute Iconographic Database (over 300 medieval and early modern images of Cancer) 

ကဏ္ဍ:ကြယ်စုတန်းများ
ပြိဿ နက္ခတ်တာရာ

﻿

**ပြိဿ နက္ခတ်တာရာ** သည် သင်္ကေတအားဖြင့် ( Unicode:&nbsp;♉) ဖြစ်ပြီး ၁၂ ရာသီခွင်၏ ကြယ်စုတန်း တစ်ခုဖြစ်သည်။ ပြိဿ နက္ခတ်တာရာသည် မြောက်ကမ္ဘာခြမ်း၏ ဆောင်းရာသီညဘက်ကောင်းကင်တွင် အမြဲတမ်းတွေ့ရလေ့ရှိသည့် ကြီးမားသော ကြယ်စုတန်းတစ်ခုဖြစ်သည်။ ယင်းသည် ကြေးခေတ်အစောပိုင်းကတည်းက လေ့လာမှတ်သားခံရသော အဟောင်းဆုံးကြယ်စုတန်းများထဲမှ တစ်ခုအပါဝင်ဖြစ်လေသည်။ ရှေ့ခေတ် အီဂျစ်၊ ဘေဘီလုံ၊ ရောမ၊ ဆူမာရီယန်၊ အာကေဒီယန်း အစရှိသော ပြက္ခဒိန်များတွင် ပြိဿ နက္ခတ်တာရာသည် အရေးပါအရာရောက်သည့် နက္ခတာရာတစ်ခုလည်း ဖြစ်ပေသည်။
ကမ္ဘာမြေနှင့် အနီးဆုံး open cluster ဖြစ်သည့် ကြယ်ခုနှစ်ဖော်သည် ယင်းကြယ်စုတန်းတွင် တည်ရှိသည်။ ကြယ်ဘီလူး အာဒီဘရန်သည် ယင်းကြယ်စုတန်းတွင် အတောက်ပဆုံး ကြယ်တစ်ခုဖြစ်သည်။ ကြယ်စုတန်း၏ အနောက်မြောက်ဘက်တွင် ဆူပါနိုဗာလက်ကျန် Messier 1 တည်ရှိပြီး ကဏန်းနက်ဗျူလာဟု လူသိများကြသည်။ 

## မှတ်စု
## ကိုးကား
## ပြင်ပလင့်
* The Deep Photographic Guide to the Constellations: Taurus
* BBC article on the possibility of Taurus being represented in Lascaux
* Star Tales&nbsp;– Taurus
* Taurus Constellation at Constellation Guide
* Warburg Institute Iconographic Database (over 300 medieval and early modern images of Taurus) 

ကဏ္ဍ:ပြိဿ နက္ခတ်တာရာ
ကဏ္ဍ:ကြယ်စုတန်းများ
IC 1101

**IC 1101** သည် ဂလက်ဆီ အစုအဝေး၏ အလယ်ဗဟိုတွင်ရှိသော ဆူပါဂျိုင့်ယင့် ဘဲဥပုံ ဂလက်ဆီဖြစ်သည်။  ယင်းသည် ကမ္ဘာမြေမှ အလင်းနှစ် ၁.၀၄ ဘီလီယံနှစ် ၃၂၀ megaparsec ဝေးကွာသည်။
ဂလက်ဆီအား ဗြိတိသျှ နက္ခတ္တပညာရှင် ဝီလီယံ ဟာရှယ်မှ ၁၇၉၀ ခုနှစ် ဇွန် ၁၉ တွင် ရှာဖွေတွေ့ရှိခဲ့သည်။

## ကိုးကား
## ပြင်ပလင့်
* 
* 
*
နည်းပညာတက္ကသိုလ်(ရမည်းသင်း)

**နည်းပညာတက္ကသိုလ်(ရမည်းသင်း)** သည် မန္တလေးတိုင်းဒေသကြီး၊ ရမည်းသင်းမြို့နယ်၊ သီလဝ(၃)ရပ်ကွက်၊ ရန်ကုန်-မန္တလေးအဝေးပြေးလမ်းမကြီး အနောက်ဘက်တွင် တည်ရှိသည်။ အကျယ်အဝန်းမှာ ၄၄.၅  ဧက ဖြစ်သည်။

## သမိုင်းကြောင်း 
နည်းပညာတက္ကသိုလ်(ရမည်းသင်း) ကို ၁၉၉၉ ခုနှစ် နိုဝင်ဘာလ ၁၁ ရက်နေ့တွင် အစိုးရ စက်မှုလက်မှုသိပ္ပံအဖြစ် စတင်ဖွင့်လှစ်ခဲ့သည်။ ၂၀၀၉ ခုနှစ် ဧပြီလ ၂၄ ရက်နေ့တွင် အစိုးရနည်းပညာကောလိပ်အဖြစ် တိုးမြှင့်ဖွင့်လှစ်ခဲ့ပြီး၊ ၂၀၁၀ ခုနှစ် ဧပြီလ ၂၂ ရက်နေ့တွင် နည်းပညာတက္ကသိုလ်အဆင့်သို့ တိုးမြှင့်ဖွင့်လှစ်ခဲ့သည်။

## ကိုးကား 
## ပြင်ပလင့်ခ်များ 
*
နည်းပညာတက္ကသိုလ်(စစ်ကိုင်း)

**နည်းပညာတက္ကသိုလ်(စစ်ကိုင်း)**သည် စစ်ကိုင်းတိုင်းဒေသကြီး၊ စစ်ကိုင်းမြို့၊ ကျောက်ဆစ်ရပ်တွင် တည်ရှိသည်။ အကျယ်အဝန်းမှာ ၈၆.၉၈ ဧက ဖြစ်သည်။

## သမိုင်းကြောင်း 
နည်းပညာတက္ကသိုလ် (စစ်ကိုင်း) ကို ၁၉၉၀ ခုနှစ်၊ စက်တင်ဘာ ၁၇ ရက်နေ့တွင် စက်မှုလက်မှုအထက်တန်းကျောင်း အဖြစ် စတင်တည်ထောင်ခဲ့သည်။ ၁၉၉၈ ခုနှစ်၊ ဒီဇင်ဘာလ ၁ ရက်နေ့တွင်   အစိုးရစက်မှုလက်မှုသိပ္ပံအဖြစ်သို့ အဆင့်တိုးမြှင့်ခဲ့သည်။ ထို့နောက် ၂၀၀၇ ခုနှစ် ဇန်နဝါရီ ၂၀ ရက်နေ့တွင် အစိုးရနည်းပညာကောလိပ် အဖြစ်သို့လည်းကောင်း၊ ၂၀၁၂ ခုနှစ် ဖေဖော်ဝါရီ ၂၃ ရက်နေ့တွင် နည်းပညာတက္ကသိုလ်အဆင့်သို့လည်းကောင်း တိုးမြှင့်ဖွင့်လှစ်ခဲ့သည်။

## ကိုးကား 
## ပြင်ပလင့်ခ်များ 
*
ကရိနာ (ကြယ်စုတန်း)

**ကရိနာ**  သည် တောင်ဘက်ကောင်းကင်၌ရှိသော ကြယ်စုတန်း တစ်ခုဖြစ်ပြီး ယခင်က အာဂို နာဗစ်ဟူသည့် ကြယ်စုတန်းကြီ၏ အစိတ်အပိုင်းဖြစ်သည်။ အိသာ ကရိနီ၊ ကရိနာ နက်ဗျူလာတို့သည် ယင်းကြယ်စုတန်းတွင် ထင်ရှားသည်။ ကြယ်စုတန်း၏ အတောက်ပဆုံးကြယ်မှာ ကနိုးပတ်ကြယ်ဖြစ်သည်။

## ပြင်ပလင့် 
* The Deep Photographic Guide to the Constellations: Carina
* Starry Night Photography: Carina
* Eta Carina Nebula by Thomas Willig 
* Star Tales&nbsp;– Carina
* Huge gamma-ray blast seen 12.2 billion light-years from Earth 
* Carina Constellation at Constellation Guide

## ကိုးကား 
ကဏ္ဍ:ကြယ်စုတန်းများ
ကွန်ပျူတာတက္ကသိုလ်(ဟင်္သာတ)

**ကွန်ပျူတာတက္ကသိုလ်(ဟင်္သာတ) University of Computer Studies (Hinthada)**သည် ဧရာဝတီတိုင်းဒေသကြီး၊ ဟင်္သာတခရိုင်၊ ဟင်္သာတမြို့နယ်၊ တာငါးဆယ်တောင် ရပ်ကွက်၊ ကရင်ကျောင်းလမ်းတွင် တည်ရှိသည်။ ကွန်ပျူတာ တက္ကသိုလ်(ဟင်္သာတ)၏ အကျယ်အဝန်းမှာ ၅.၃၄၆၂ ဧက ဖြစ်သည်။

## သင်တန်းများ 
ကွန်ပျူတာတက္ကသိုလ်(ဟင်္သာတ) တွင် အဓိကဘာသာရပ်နှစ်ခုဖြစ်သော ကွန်ပျူတာသိပ္ပံ နှင့် ကွန်ပျူတာနည်းပညာ ဘာသာရပ်များအား သင်ကြားပို့ချလျက်ရှိသည်။ စာတွေ့၊ လက်တွေ့ ပေါင်းစပ် သင်ကြားပေးလျက်ရှိသော အဓိကဘာသာရပ်များမှာ
#ကွန်ပျူတာ ပရိုဂရမ်နည်းပညာ (Software Technology) ဘာသာရပ်များ၊
#ကွန်ပျူတာစက်နည်းပညာ (Hardware Technology) ဘာသာရပ်များ၊
#ကွန်ပျူတာအသုံးချနည်းပညာ (Application Technology) ဘာသာရပ်များ၊
#သုတသိပ္ပံ (Information Science) ဘာသာရပ်များနှင့်
#တွက်ချက်ရေးသင်္ချာ(Computational Mathematics) ဘာသာရပ်များ
B.C.Sc. B.C.Tech. M.C.Sc. M.C.Tech. D.C.Sc. ဘွဲ့များကို ပေးအပ်ချီးမြှင့်ပါသည်။ 

## ကိုးကား
## ပြင်ပလင့်ခ်များ 
*